ai4bharat/Pralekha huggingface dataset:
ਸੂਚਨਾ ਤੇ ਪ੍ਰਸਾਰਣ ਮੰਤਰਾਲਾ
ਆਈਆਈਐੱਸ ਅਧਿਕਾਰੀਆਂ ਦੀ ਦੂਜੀ ਆਲ ਇੰਡੀਆ ਸਲਾਨਾ ਕਾਨਫਰੰਸ ਆਯੋਜਿਤ
ਭਾਰਤੀ ਸੂਚਨਾ ਸੇਵਾ ਦੇ ਅਧਿਕਾਰੀਆਂ ਦੀ ਦੂਜੀ ਆਲ ਇੰਡੀਆ ਸਲਾਨਾ ਕਾਨਫਰੰਸ ਅੱਜ ਨਵੀਂ ਦਿੱਲੀ ਵਿੱਚ ਪ੍ਰਵਾਸੀ ਭਾਰਤੀਯ ਕੇਂਦਰ ਵਿੱਚ ਕੀਤੀ ਗਈ । ਇਸ ਕਾਨਫਰੰਸ ਦਾ ਆਯੋਜਨ ਸਰਕਾਰੀ ਸੰਚਾਰ ਨੂੰ ਹੋਰ ਵਧਾਉਣ ਲਈ ਸੂਚਨਾ ਅਤੇ ਪ੍ਰਸਾਰਣ ਮੰਤਰਾਲੇ ਅਧੀਨ ਸਾਰੀਆਂ ਮੀਡੀਆ ਇਕਾਈਆਂ ਦਾ ਵਿਆਪਕ ਏਕੀਕਰਨ ਪ੍ਰਾਪਤ ਕਰਨ ਦੀ ਦ੍ਰਿਸ਼ਟੀ ਨਾਲ ਕੀਤਾ ਗਿਆ ।
ਏਕੀਕ੍ਰਿਤ ਅਤੇ ਥੀਮ ਅਧਾਰਤ ਸੰਚਾਰ ਪਹੁੰਚ ਅਪਣਾਉਣ; ਸੋਸ਼ਲ ਮੀਡੀਆ ਦਾ ਖੇਤਰੀ ਵਿਸਤਾਰ ਅਤੇ ਏਕੀਕ੍ਰਿਤ ਡੈਸ਼ਬੋਰਡ ਦੀ ਵਰਤੋਂ ਕਰਨ; ਸਰਕਾਰੀ ਸੰਚਾਰ ਦੇ ਪ੍ਰਭਾਵ ਦੇ ਮੁੱਲਾਂਕਣ ਸਬੰਧੀ ਫਰੇਮਵਰਕ ਨੂੰ ਅਪਣਾਉਣ ; ਗੁਰੂ ਨਾਨਕ ਦੀ 550ਵੀਂ ਵਰ੍ਹੇਗੰਢ, ਮਹਾਤਮਾ ਗਾਂਧੀ ਦੀ 150ਵੀਂ ਵਰ੍ਹੇਗੰਢ , ਭਾਰਤ ਦੀ ਸੁਤੰਤਰਤਾ ਦੇ 75 ਵਰ੍ਹੇ ਅਤੇ ਭਾਰਤੀ ਅੰਤਰਰਾਸ਼ਟਰੀ ਫਿਲਮ ਫੈਸਟੀਵਲ ਦੀ ਗੋਲਡਨ ਜੁਬਲੀ ਐਡੀਸ਼ਨ ਸਮਾਰੋਹ  ਦੀ ਰੂਪ ਰੇਖਾ ਬਾਰੇ ਇਸ ਕਾਨਫਰੰਸ ਵਿੱਚ ਸ਼ੈਸਨ ਆਯੋਜਿਤ ਕੀਤੇ ਗਏ । ਕਾਨਫਰੰਸ ਦੌਰਾਨ ਸੂਚਨਾ ਅਤੇ ਪ੍ਰਸਾਰਣ ਮੰਤਰਾਲੇ ਤਹਿਤ ਮੀਡੀਆ ਇਕਾਈਆਂ ਦੀ ਕਾਰਗੁਜ਼ਾਰੀ ਦੀ ਸਮੀਖਿਆ ਵੀ ਕੀਤੀ ਗਈ ।
ਕੇਂਦਰੀ ਮੰਤਰੀ ਸ਼੍ਰੀ ਪ੍ਰਕਾਸ਼ ਜਾਵਡੇਕਰ ਨੇ ਕਾਨਫਰੰਸ ਦੇ ਡੈਲੀਗੇਟਾਂ ਨੂੰ ਆਪਣਾ ਸੰਦੇਸ਼ ਦਿੱਤਾ, ਜਿਸ ਵਿੱਚ ਉਨ੍ਹਾਂ ਨੇ ਆਈਆਈਐੱਸ ਅਧਿਕਾਰੀਆਂ ਨੂੰ ਸਰਕਾਰ ਦੀ ਅੱਖਾਂ ਅਤੇ ਕੰਨ ਕਰਾਰ ਦਿੰਦੇ ਹੋਏ ਸਰਕਾਰੀ ਪ੍ਰੋਗਰਾਮਾਂ ਅਤੇ ਨੀਤੀਆਂ ਦੀ ਜਾਣਕਾਰੀ ਦੇਣ ਦੇ ਨਾਲ - ਨਾਲ ਫੀਡਬੈਕ ਦੇ ਮਹੱਤਵ ਉੱਤੇ ਵੀ ਪ੍ਰਕਾਸ਼ ਪਾਇਆ। ਸ਼੍ਰੀ ਜਾਵਡੇਕਰ ਨੇ ਉਨ੍ਹਾਂ ਨੂੰ ਅਲੱਗ - ਅਲੱਗ ਕੰਮ ਕਰਨ ਤੋਂ ਬਚਣ ਅਤੇ ਉਸ ਦੀ ਬਜਾਏ ਮੰਤਰਾਲੇ ਦੀਆਂ ਸਬੰਧਿਤ ਮੀਡੀਆ ਇਕਾਈਆਂ ਨਾਲ ਮਿਲ – ਜੁਲ ਕੇ ਕਾਰਜ ਕਰਨ ਦੇ ਜ਼ਰੀਏ ਸੰਚਾਰ ਪ੍ਰਤੀ ਏਕੀਕ੍ਰਿਤ ਪਹੁੰਚ ਅਪਣਾਉਣ ਦੀ ਤਾਕੀਦ ਕੀਤੀ । ਉਨ੍ਹਾਂ ਨੇ ਸਰਕਾਰੀ ਸੰਚਾਰ ਨੂੰ ਵਧੇਰੇ ਦਿਲਚਸਪ ਅਤੇ ਬਦਲਦੀਆਂ ਮੰਗਾਂ ਅਨੁਰੂਪ ਬਣਾਉਣ ਲਈ ਨੌਜਵਾਨਾਂ ਦੀ ਕਲਪਨਾ ਦੀ ਵਰਤੋਂ ਕਰਨ ਲਈ ਜਨ ਸੰਚਾਰ ਸੰਸਥਾਨਾਂ ਨਾਲ ਸਬੰਧ ਬਣਾਉਣ ਅਤੇ ਇੰਟਰਨਸ਼ਿਪ ਪ੍ਰੋਗਰਾਮਾਂ ਰਾਹੀਂ ਉਪਲੱਬਧ ਪ੍ਰਤਿਭਾ ਦੀ ਵਰਤੋਂ ਕਰਨ ਦਾ ਸੁਝਾਅ ਦਿੱਤਾ ।
ਉਦਘਾਟਨੀ ਸ਼ੈਸਨ ਨੂੰ ਸੰਬੋਧਨ ਕਰਦੇ ਹੋਏ, ਸੂਚਨਾ ਅਤੇ ਪ੍ਰਸਾਰਣ ਸਕੱਤਰ ਸ਼੍ਰੀ ਅਮਿਤ ਖਰੇ ਨੇ ਕਿਹਾ ਕਿ ਸਰਕਾਰੀ ਸੰਚਾਰ ਨੂੰ ਅਲੱਗ-ਅਲੱਗ ਮੰਤਰਾਲੇ - ਵਾਰ ਪਹੁੰਚ ਦੀ ਥਾਂ ‘ਤੇ ਸਮੁੱਚੀ ਨਾਗਰਿਕ - ਕੇਂਦਰਿਤ ਵਿਸ਼ਾਗਤ ਪਹੁੰਚ ਵਿੱਚ ਢਾਲਣ ਦੀ ਜ਼ਰੂਰਤ ਹੈ । ਉਨ੍ਹਾਂ ਨੇ ਨਾਗਰਿਕਾਂ, ਵਿਸ਼ੇਸ਼ ਰੂਪ ਨਾਲ ਸਰਕਾਰੀ ਯੋਜਨਾਵਾਂ ਦੇ ਲਾਭਾਰਥੀਆਂ ਦੀ ਸਰਗਰਮ ਭਾਗੀਦਾਰੀ ਸੁਨਿਸ਼ਚਿਤ ਕਰਨ ਲਈ ਵਿਸ਼ੇਸ਼ ਭਾਗੀਦਾਰਾਨਾ ਸੰਚਾਰ ਪਹੁੰਚ ਨੂੰ ਅਪਣਾਉਣ ਦੇ ਮਹੱਤਵ ਉੱਤੇ ਬਲ ਦਿੱਤਾ । ਉਨ੍ਹਾਂ ਨੇ ਪ੍ਰੈੱਸ ਰਿਲੀਜ਼ ਜਾਰੀ ਕਰਨ ਦੀ ਬਜਾਏ ਸੰਖੇਪ ਇੰਬੈਡਡ  ਵੀਡੀਓ ਨਾਲ ਮੀਡੀਆ ਰਿਲੀਜ਼ ਜਾਰੀ ਕਰਨ ਦੀਆਂ ਸੰਭਾਵਨਾਵਾਂ ਤਲਾਸ਼ਣ ਦਾ ਉਦਾਹਰਣ ਦਿੰਦੇ ਹੋਏ ਇਹ ਵੀ ਕਿਹਾ ਕਿ ਆਈਆਈਐੱਸ ਅਧਿਕਾਰੀਆਂ ਨੂੰ ਸੰਚਾਰ ਵਿੱਚ ਡਿਜੀਟਲ ਆਉਟਲੁਕ ਨੂੰ ਵਿਆਪਕ ਰੂਪ ਨਾਲ ਅਪਣਾਉਣ ਉੱਤੇ ਜ਼ੋਰ ਦੇਣ ਦੀ ਜ਼ਰੂਰਤ ਹੈ ।
https://youtu.be/5R6tvnHNEPY
ਇਸ ਕਾਨਫਰੰਸ ਵਿੱਚ ਸੂਚਨਾ ਅਤੇ ਪ੍ਰਸਾਰਣ ਮੰਤਰਾਲਾ, ਪ੍ਰਸਾਰ ਭਾਰਤੀ ਅਤੇ ਭਾਰਤੀ ਜਨ ਸੰਚਾਰ ਸੰਸਥਾਨ ਦੇ ਅਧਿਕਾਰੀਆਂ ਨਾਲ ਦੇਸ਼ ਭਰ ਦੇ ਸੀਨੀਅਰ ਆਈਆਈਐੱਸ ਅਧਿਕਾਰੀਆਂ ਨੇ ਹਿੱਸਾ ਲਿਆ ।
ਕਿਰਤ ਤੇ ਰੋਜ਼ਗਾਰ ਮੰਤਰਾਲਾ
ਭਰਤੀ ਪ੍ਰੀਖਿਆਵਾਂ ਦੀ ਸੁਰੱਖਿਆ ਲਈ ਕਈ ਕਦਮ ਚੁੱਕੇ ਗਏ
ਕੇਂਦਰ ਸਰਕਾਰ ਦੀਆਂ ਪ੍ਰਮੁੱਖ ਭਰਤੀ ਏਜੰਸੀਆਂ, ਜਿਵੇਂ ਕਿ ਸੰਘ ਲੋਕ ਸੇਵਾ ਕਮਿਸ਼ਨ , ਰੇਲਵੇ ਭਰਤੀ ਬੋਰਡ  ਅਤੇ ਸਟਾਫ ਸਿਲੈਕਸ਼ਨ ਕਮਿਸ਼ਨ  ਵਲੋਂ ਭਰਤੀ ਪ੍ਰੀਖਿਆਵਾਂ ਦੇ ਅਮਲ ਦੀ ਸੁਰੱਖਿਆ ਲਈ ਜੋ ਕਦਮ ਚੁੱਕੇ ਗਏ ਹਨ ਉਹ ਹੇਠ ਲਿਖੇ ਅਨੁਸਾਰ ਹਨ-
ਯੂਪੀਐੱਸਸੀ ਨੇ ਪ੍ਰੀਖਿਆਵਾਂ ਵਾਲੀਆਂ ਥਾਵਾਂ ਉੱਤੇ ਹਲਕੀ ਤਾਕਤ ਵਾਲੇ ਜੈਮਰਜ਼ ਲਗਾਉਣੇ ਸ਼ੁਰੂ ਕਰ ਦਿੱਤੇ ਹਨ ਤਾਂਕਿ ਪ੍ਰੀਖਿਆਵਾਂ ਦੌਰਾਨ ਨਾਜਾਇਜ਼ ਸਾਧਨਾਂ, ਜਿਵੇਂ ਕਿ ਮੋਬਾਈਲ ਫੋਨਾਂ, ਬਲਿਊ ਟੁਥ ਅਤੇ ਹੋਰ ਸੰਚਾਰ ਯੰਤਰਾਂ ਦੀ ਵਰਤੋਂ ਨਾ ਹੋ ਸਕੇ।
2015 ਤੋਂ ਸਾਰੀਆਂ ਰੇਲਵੇ ਪ੍ਰੀਖਿਆਵਾਂ ਵਿੱਚ ਕੰਪਿਊਟਰ ਬੈਸਡ ਟੈਸਟ  ਦੀ ਸ਼ੁਰੂਆਤ ਕੀਤੀ ਗਈ । ਇੰਟਰਨੈੱਟ ਡੋਮੇਨ, ਜਿਸ ਉੱਤੇ ਕਿ ਸਾਰੀਆਂ ਸੀਬੀਟੀਸ ਆਯੋਜਿਤ ਕੀਤੀਆਂ ਜਾਂਦੀਆਂ ਹਨ, ਨੂੰ ਇੰਡੀਅਨ ਕੰਪਿਊਟਰ ਐਮਰਜੈਂਸੀ ਰਿਸਪਾਂਸ ਟੀਮ  ਦੀ ਪ੍ਰਵਾਨਗੀ ਮਿਲੀ ਹੋਈ ਹੈ।ਲਿਖਤ ਪ੍ਰੀਖਿਆ ਤੋਂ ਬਾਅਦ , ਪ੍ਰਸ਼ਨ ਪੱਤਰ ਦਾ ਲਿੰਕ ਅਤੇ ਸੰਬੰਧਿਤ ਰਿਸਪਾਂਸ , ਜੋ ਕਿ ਉਮੀਦਵਾਰ ਵਲੋਂ ਆਂਸਰ ਕੀ  ਨਾਲ ਭਰੇ ਜਾਂਦੇ ਹਨ, ਉਹ ਉਨ੍ਹਾਂ ਨੂੰ ਰਜਿਸਟਰਡ ਈਮੇਲਸ ਰਾਹੀਂ ਪ੍ਰਦਾਨ ਕੀਤੇ ਜਾਂਦੇ ਹਨ।
ਸਟਾਫ ਸਿਲੈਕਸ਼ਨ ਕਮਿਸ਼ਨ  ,ਜੋ ਕਿ ਆਪਟੀਕਲ ਮਾਰਕ ਰਿਕਾਗਨੀਸ਼ਨ  ਅਧਾਰਿਤ ਪ੍ਰੀਖਿਆ ਤੋਂ ਜੂਨ 2016 ਵਿੱਚ ਕੰਪਿਊਟਰ ਬੈਸਡ ਪ੍ਰੀਖਿਆ ਵੱਲ ਆਇਆ ਹੈ, ਨੇ ਕਈ ਵਿਸਤ੍ਰਿਤ ਕਦਮ ਚੁੱਕੇ ਹਨ ਜਿਨ੍ਹਾਂ ਵਿੱਚ ਪ੍ਰੀਖਿਆ ਵਾਲੀ ਥਾਂ ਦਾ ਆਡਿਟ, ਮਾਕ ਟੈਸਟ ਕਰਵਾਉਣੇ, ਆਪਣੇ ਨੁਮਾਇੰਦਿਆਂ ਦੀ ਪ੍ਰੀਖਿਆ ਵਾਲੀ ਜਗ੍ਹਾ ਉੱਤੇ ਇੰਸਪੈਕਟਿੰਗ ਅਫਸਰਾਂ ਵਜੋਂ ਤਾਇਨਾਤੀ ਕਰਨਾ, ਪ੍ਰੀਖਿਆਵਾਂ ਵਾਲੀਆਂ ਥਾਵਾਂ ਦੀ ਵਿਸਤ੍ਰਿਤ ਸੀਸੀਟੀਵੀ ਕਵਰੇਜ ਕਰਵਾਉਣਾ ਸ਼ਾਮਲ ਹਨ।
ਹੱਥ ਵਿੱਚ ਫੜੇ ਜਾਣ ਵਾਲੇ ਮੈਟਲ ਡਿਟੈਕਟਰਾਂ ਦੀ ਮਦਦ ਨਾਲ ਉਮੀਦਵਾਰਾਂ ਦੀ ਵਿਸਤ੍ਰਿਤ ਚੈਕਿੰਗ ਅਤੇ ਤਲਾਸ਼ੀ, ਉਨ੍ਹਾਂ ਦੀ ਬਾਇਓਮੀਟ੍ਰਿਕ ਕਰਨ ਦਾ ਕੰਮ ਵਗੈਰਾ ਵੀ ਪ੍ਰੀਖਿਆ ਕੇਂਦਰਾਂ ਵਿੱਚ ਕੀਤਾ ਜਾਂਦਾ ਹੈ।
ਇਹ ਜਾਣਕਾਰੀ ਕੇਂਦਰੀ ਕਿਰਤ ਅਤੇ ਰੋਜ਼ਗਾਰ ਰਾਜ ਮੰਤਰੀ  ਸ਼੍ਰੀ ਸੰਤੋਸ਼ ਕੁਮਾਰ ਗੰਗਵਾਰ ਨੇ ਲੋਕ ਸਭਾ ਵਿੱਚ ਇਕ ਸਵਾਲ ਦੇ ਲਿਖਤ ਜਵਾਬ ਵਿੱਚ ਦਿੱਤੀ।
ਸੜਕੀ ਆਵਾਜਾਈ ਅਤੇ ਰਾਜਮਾਰਗ ਮੰਤਰਾਲਾ
ਰਜਿਸਟਰਡ ਵਾਹਨ ਸਕ੍ਰੈਪਿੰਗ ਸਹੂਲਤ ਦੀ ਸਥਾਪਨਾ ਲਈ ਡਰਾਫਟ ਨਿਯਮਾਵਲੀ ਅਧਿਸੂਚਿਤ ਕੀਤੀ ਗਈ
ਸੜਕ ਟ੍ਰਾਂਸਪੋਰਟ ਤੇ ਰਾਜ ਮਾਰਗ ਮੰਤਰਾਲੇ ਨੇ ਰਜਿਸਟਰਡ ਵਾਹਨ ਸਕ੍ਰੈਪਿੰਗ ਸਹੂਲਤ  ਸਥਾਪਤ ਕਰਨ ਲਈ ਡਰਾਫਟ ਨਿਯਮਾਵਲੀ ਅਧਿਸੂਚਿਤ ਕੀਤੀ ਹੈ। ਇਸ ਨਿਯਮਾਵਲੀ ਵਿੱਚ ਆਰਵੀਐੱਸਐੱਫ ਦੀ ਸਥਾਪਨਾ ਕਰਨਾ, ਅਧਿਕ੍ਰਿਤ ਕਰਨਾ ਅਤੇ ਆਰਵੀਐੱਸਐੱਫ ਦਾ ਸੰਚਾਲਨ ਕਰਨ ਲਈ ਪ੍ਰਕਿਰਿਆ ਨਿਰਧਾਰਤ ਕੀਤੀ ਗਈ ਹੈ। ਇਸ ਦੀਆਂ ਮੁੱਖ ਵਿਸ਼ੇਸ਼ਤਾਵਾਂ ਹਨ:
- ਇਨ੍ਹਾਂ ਆਰਵੀਐੱਸਐੱਫ ਨੂੰ ‘ਵਾਹਨ’ ਡੇਟਾਬੇਸ ਤੱਕ ਪਹੁੰਚ ਪ੍ਰਦਾਨ ਕੀਤੀ ਜਾਵੇਗੀ ਅਤੇ ਵਾਹਨ ਦੇ ਸਕ੍ਰੈਪਿੰਗ ਨਾਲ ਸੰਬੰਧਿਤ ਐਂਟਰੀਆਂ ਦਰਜ ਕਰਨ ਅਤੇ ਸਕ੍ਰੈਪਿੰਗ ਪ੍ਰਮਾਣ ਪੱਤਰ ਜਾਰੀ ਕਰਨ ਲਈ ਅਧਿਕ੍ਰਿਤ ਕੀਤਾ ਜਾਵੇਗਾ ।
- ਕਿਸੇ ਵਾਹਨ ਦੇ ਸਕ੍ਰੈਪਿੰਗ ਤੋਂ ਪਹਿਲਾਂ, ਚੋਰੀ ਅਤੇ ਅਪਰਾਧਿਕ ਗਤੀਵਿਧੀ ਵਿੱਚ ਸ਼ਾਮਿਲ ਵਾਹਨ ਦੀ ਵੈਰੀਫਿਕੇਸ਼ਨ ਲਈ ਰਾਸ਼ਟਰੀ ਅਪਰਾਧ ਰਿਕਾਰਡ ਬਿਊਰੋ  ਅਤੇ ਪੁਲਿਸ ਡੇਟਾਬੇਸ ਤੱਕ ਵੀ ਹੋਰ ਰੂਪ ਨਾਲ ਪਹੁੰਚ ਪ੍ਰਦਾਨ ਕੀਤੀ ਜਾਵੇਗੀ ।
- ਇਸ ਨਿਯਮਾਵਲੀ ਵਿੱਚ ਆਰਵੀਐੱਸਐੱਫ ਦੀ ਸਥਾਪਨਾ ਲਈ ਕਿਸੇ ਕਾਨੂੰਨੀ ਸੰਸਥਾ ਦੁਆਰਾ ਪਾਲਣ ਕੀਤੀਆਂ ਜਾਣ ਵਾਲੀਆਂ ਤਕਨੀਕੀ ਜ਼ਰੂਰਤਾਂ ਅਤੇ ਪ੍ਰਕਿਰਿਆ ਦਾ ਉਲੇਖ ਕੀਤਾ ਗਿਆ ਹੈ ।
- ਭਾਰਤ ਸਰਕਾਰ ਸਿੰਗਲ ਵਿੰਡੋ ਸਵੀਕ੍ਰਿਤੀ ਲਈ ਇੱਕ ਪੋਰਟਲ ਵਿਕਸਿਤ ਕਰੇਗੀ, ਜਿਸ ‘ਤੇ ਬਿਨੈਕਾਰ ਦਸਤਾਵੇਜਾਂ ਅਤੇ ਸ਼ੁਲਕ ਦੇ ਨਾਲ ਅਪਲਾਈ ਕਰੇਗਾ। ਰਾਜ/ਕੇਂਦਰ ਸ਼ਾਸਿਤ ਪ੍ਰਦੇਸ਼ ਦੀਆਂ ਸਰਕਾਰਾਂ ਇਸ ਪ੍ਰਸਤਾਵ ਨੂੰ ਇੱਕ ਸਮਾਂ-ਸੀਮਾ, ਯਾਨੀ 60 ਦਿਨਾਂ ਵਿੱਚ ਸਵੀਕ੍ਰਿਤੀ ਪ੍ਰਦਾਨ ਕਰਨਗੀਆਂ।
- ਆਰਵੀਐੱਸਐੱਫ ਦੀ ਰਜਿਸਟ੍ਰੇਸ਼ਨ, ਜਾਂਚ ਅਤੇ ਆਡਿਟ ਲਈ ਐਪਲੀਕੇਸ਼ਨ ਪ੍ਰਕਿਰਿਆ ਨੂੰ ਸਹਿਜ, ਪਾਰਦਰਸ਼ੀ ਅਤੇ ਸਮਾਂਬੱਧ ਬਣਾਏ ਜਾਣ ਦਾ ਪ੍ਰਸਤਾਵ ਕੀਤਾ ਗਿਆ ਹੈ ।
- ਆਰਵੀਐੱਸਐੱਫ ਨੂੰ ‘ਵਾਹਨ’ ਡੇਟਾਬੇਸ ਤੱਕ ਸੁਰੱਖਿਅਤ ਪਹੁੰਚ ਲਈ ਸਾਈਬਰ ਸੁਰੱਖਿਆ ਪ੍ਰਮਾਣ ਪੱਤਰ ਲੈਣਾ ਹੋਵੇਗਾ। ਆਰਵੀਐੱਸਐੱਫ ਦਾ ਰਜਿਸਟ੍ਰੇਸ਼ਨ 10 ਸਾਲ ਦੀ ਅਰੰਭਿਕ ਮਿਆਦ ਲਈ ਵੈਲਿਡ ਹੋਵੇਗਾ ਅਤੇ ਬਾਅਦ ਵਿੱਚ 10 ਸਾਲ ਲਈ ਇਸ ਦਾ ਨਵੀਨੀਕਰਨ ਕਰਵਾਉਣਾ ਹੋਵੇਗਾ ।
- ਊਮਰ ਭੁਗਤਾ ਚੁੱਕੇ ਵਾਹਨਾਂ  ਦੇ ਪ੍ਰਦੂਸ਼ਣ ਰਹਿਤ, ਜੋਖਮ ਰਹਿਤ ਅਤੇ ਨਸ਼ਟ ਕਰਨ ਲਈ ਪ੍ਰਮਾਣਿਤ ਉਪਕਰਨਾਂ ਦੀ ਜ਼ਰੂਰਤ ਦੇ ਇਲਾਵਾ, ਆਰਵੀਐੱਸਐੱਫ ਨੂੰ ਅਜਿਹੇ ਸੰਚਾਲਨਾਂ ਲਈ ਸੰਬੰਧਿਤ ਸਿਹਤ ਅਤੇ ਸੁਰੱਖਿਆ ਕਾਨੂੰਨ/ਰੈਗੂਲੇਸ਼ਨ ਅਤੇ ਵਾਤਾਵਰਣ ਮਾਪਦੰਡਾਂ ਦੇ ਨਾਲ ਵਾਤਾਵਰਣ, ਜੰਗਲਾਤ ਅਤੇ ਜਲਵਾਯੂ ਪਰਿਵਰਤਨ ਮੰਤਰਾਲੇ ਅਤੇ ਕੇਂਦਰੀ ਪ੍ਰਦੂਸ਼ਣ ਕੰਟਰੋਲ ਬੋਰਡ/ਰਾਜ ਪ੍ਰਦੂਸ਼ਣ ਕੰਟਰੋਲ ਬੋਰਡ ਦੁਆਰਾ ਨਿਰਧਾਰਿਤ ਨਿਯਮਾਂ ਦਾ ਪਾਲਣ ਕਰਨਾ ਹੋਵੇਗਾ।
- ਜੇਕਰ ਆਰਵੀਐੱਸਐੱਫ ਵਿੱਚ ਖਤਰਨਾਕ ਕਚਰੇ  ਦੀ ਰੀਸਾਇਕਲਿੰਗ ਲਈ ਲੜੀਂਦੀ ਸਮਰੱਥਾ ਨਹੀਂ ਹੈ, ਤਾਂ ਅਜਿਹੀ ਸੱਮਗਰੀ ਨੂੰ ਅਧਿਕ੍ਰਿਤ ਰੀਸਾਇਕਲਰਾਂ ਨੂੰ ਵਿਧਿਵਤ ਵੇਚਿਆ ਜਾ ਸਕਦਾ ਹੈ ।
- ਵਾਹਨਾਂ ਦੇ ਮਾਲਿਕ/ਪ੍ਰਤੀਨਿੱਧੀ ਤੋਂ ਪ੍ਰਾਪਤ ਮੂਲ ਕਾਗਜਾਤ ਅਤੇ ਵਾਹਨ ਦੇ ਰਿਕਾਰਡ ਦੀ ਵੈਰੀਫਿਕੇਸ਼ਨ ਦੇ ਬਾਅਦ ਆਰਵੀਐੱਸਐੱਫ ਵਾਹਨ ‘ਜਮਾਂ ਕੀਤੇ ਜਾਣ ਦਾ ਪ੍ਰਮਾਣ ਪੱਤਰ’ ਜਾਰੀ ਕਰਦਾ ਹੈ, ਜਿਸ ਦਾ ਉਪਯੋਗ ਨਵੇਂ ਵਾਹਨ ਦੀ ਖਰੀਦ ਲਈ ਪ੍ਰੋਤਸਾਹਨ ਰਕਮ ਅਤੇ ਲਾਭ ਪ੍ਰਾਪਤ ਕਰਨ ਲਈ ਕੀਤਾ ਜਾ ਸਕਦਾ ਹੈ ।
- ਆਰਵੀਐੱਸਐੱਫ ‘ਵਾਹਨ ਸਕ੍ਰੈਪਿੰਗ ਪ੍ਰਮਾਣ ਪੱਤਰ’ ਜਾਰੀ ਹੋਣ ਦੀ ਤਾਰੀਖ ਤੋਂ 6 ਮਹੀਨੇ ਦੀ ਮਿਆਦ ਲਈ ਚੇਸਿਸ ਨੰਬਰ ਦੇ ਕਟੇ ਹੋਏ ਹਿੱਸਿਆਂ ਨੂੰ ਸੁਰੱਖਿਅਤ ਰੱਖੇਗਾ ਅਤੇ ਆਡਿਟ ਦੇ ਦੌਰਾਨ ਰਿਕਾਰਡ ਅਤੇ ਪ੍ਰੀਖਿਆ ਲਈ ਸਾਰੇ ਕਾਗਜਾਤ ਦੀ ਇੱਕ ਕਾਪੀ ਸੁਰੱਖਿਅਤ ਰੱਖੇਗਾ ।
ਰਸਾਇਣ ਤੇ ਖਾਦ ਮੰਤਰਾਲਾ
30 ਜੂਨ 2020 ਨੂੰ ਇੱਕ ਦਿਨ ਵਿੱਚ ਰਿਕਾਰਡ 73 ਖਾਦ ਰੇਕ ਭੇਜੇ ਗਏ
ਸ਼੍ਰੀ ਗੌੜਾ ਨੇ ਖਾਦ ਵਿਭਾਗ ਅਤੇ ਰੇਲਵੇ ਨੂੰ ਇਸ ਮਹੱਤਵਪੂਰਨ ਉਪਲੱਬਧੀ ਉੱਤੇ ਵਧਾਈਆਂ ਦਿੱਤੀਆਂ
ਕੇਂਦਰੀ ਰਸਾਇਣ ਅਤੇ ਖਾਦ ਮੰਤਰੀ ਸ਼੍ਰੀ ਡੀ ਵੀ ਸਦਾਨੰਦ ਗੌੜਾ ਨੇ 30 ਜੂਨ, 2020 ਨੂੰ ਇੱਕ ਦਿਨ ਵਿੱਚ 73 ਖਾਦ ਰੇਕ ਭੇਜਣ ਲਈ ਅੱਜ ਖਾਦ ਵਿਭਾਗ ਦੇ ਅਧਿਕਾਰੀਆਂ ਅਤੇ ਰੇਲਵੇ ਮੰਤਰਾਲੇ ਨੂੰ ਇਸ ਮਹੱਤਵਪੂਰਨ ਉਪਲੱਬਧੀ ਉੱਤੇ ਵਧਾਈਆਂ ਦਿੱਤੀਆਂ। ਉਨ੍ਹਾਂ ਨੇ ਕਿਹਾ, "ਇੱਕ ਦਿਨ ਵਿੱਚ ਖਾਦ ਰੇਕ ਭੇਜਣ ਦੀ ਇਹ ਹੁਣ ਤੱਕ ਦੀ ਇੱਕ ਰਿਕਾਰਡ ਸੰਖਿਆ ਹੈ।"
ਇਸ ਸਾਲ ਜੂਨ ਦੇ ਮਹੀਨੇ ਵਿੱਚ, ਖਾਦ ਰੇਕਾਂ ਦੀ ਔਸਤ ਗਤੀ 56.5 ਰੋਜ਼ਾਨਾ ਸੀ। ਇਹ ਇਤਿਹਾਸਿਕ ਰੂਪ ਨਾਲ ਕਿਸੇ ਵੀ ਜੂਨ ਮਹੀਨੇ ਲਈ ਇੱਕ ਰਿਕਾਰਡ ਸੰਖਿਆ ਹੈ।
ਉਨ੍ਹਾਂ ਨੇ ਕਿਹਾ ਕਿ ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦੀ ਅਗਵਾਈ ਵਿੱਚ ਸਰਕਾਰ ਕਿਸਾਨਾਂ ਨੂੰ ਉਚਿਤ ਸਮੇਂ ‘ਤੇ ਸਸਤੀ ਖਾਦ ਉਪਲੱਬਧ ਕਰਵਾਉਣ ਲਈ ਪ੍ਰਤੀਬੱਧ ਹੈ। ਇਸ ਲਈ ਹੁਣ ਖਰੀਫ ਮੌਸਮ ਲਈ, ਕੇਂਦਰ ਸਰਕਾਰ ਨੇ ਰਾਜ ਸਰਕਾਰਾਂ ਨਾਲ ਨਜ਼ਦੀਕੀ ਤਾਲਮੇਲ ਸਥਾਪਿਤ ਕਰਕੇ, ਪੂਰੇ ਦੇਸ਼ ਵਿੱਚ ਕਿਸਾਨਾਂ ਨੂੰ ਲੋਂੜੀਦੀ ਮਾਤਰਾ ਵਿੱਚ ਖਾਦਾਂ ਦੀ ਨਿਰੰਤਰ ਸਪਲਾਈ ਸੁਨਿਸ਼ਚਿਤ ਕੀਤੀ ਹੈ।
ਇਸਪਾਤ ਮੰਤਰਾਲਾ
ਮੈਗਨੀਜ਼ ਔਰ ਇੰਡੀਆ ਲਿਮਿਟਿਡ  ਨੇ ਅਪ੍ਰੈਲ-ਜੂਨ 2023 ਦੀ ਤਿਮਾਹੀ ਵਿੱਚ ਹੁਣ ਤੱਕ ਦਾ ਸਭ ਤੋਂ ਅਧਿਕ ਤਿਮਾਹੀ ਉਤਪਾਦਨ ਹਾਸਲ ਕੀਤਾ; ਸਾਲ-ਦਰ-ਸਾਲ ਅਧਾਰ ’ਤੇ 35 ਪ੍ਰਤੀਸ਼ਤ ਦਾ ਜ਼ਬਰਦਸਤ ਵਾਧਾ ਦਰਜ ਕੀਤਾ ਗਿਆ
ਵਿੱਤ ਸਾਲ 2023-24 ਦੀ ਪਹਿਲੀ ਤਿਮਾਹੀ ਵਿੱਚ 3.96, ਲੱਖ ਮੀਟ੍ਰਿਕ ਟਨ ਦੀ ਰਿਕਾਰਡ ਤਿਮਾਹੀ ਵਿਕਰੀ ਵੀ ਦਰਜ ਕੀਤੀ ਗਈ
ਉਤਪਾਦਨ ਗਤੀ ਨੂੰ ਬਣਾਏ ਰੱਖਦੇ ਹੋਏ ਮੋਇਲ  ਨੇ ਵਿੱਤ ਸਾਲ 2024 ਦੀ ਪਹਿਲੀ ਤਿਮਾਹੀ ਜੂਨ ਮਹੀਨੇ ਵਿੱਚ 4.36 ਲੱਖ ਮੀਟ੍ਰਿਕ ਟਨ ਦਾ ਆਪਣਾ ਸਰਵਸ੍ਰੇਸ਼ਠ ਤਿਮਾਹੀ ਮੈਗਨੀਜ਼ ਧਾਤੂ ਦਾ ਉਤਪਾਦਨ ਹਾਸਲ ਕੀਤਾ ਹੈ ਜਿਸ ਵਿੱਚ ਪਿਛਲੇ ਸਾਲ ਦੀ ਤੁਲਨਾ ਵਿੱਚ 35 ਪ੍ਰਤੀਸ਼ਤ ਦਾ ਸੰਤੋਸ਼ਜਨਕ ਵਾਧਾ ਦਰਜ ਕੀਤਾ ਗਿਆ ਹੈ। 1.5 ਲੱਖ ਮੀਟ੍ਰਿਕ ਟਨ ਦਾ ਉਤਪਾਦਨ, ਸਥਾਪਨਾ ਦੇ ਬਾਅਦ ਤੋਂ ਕਿਸੇ ਵੀ ਜੂਨ ਮਹੀਨੇ ਦਾ ਹੁਣ ਤੱਕ ਦਾ ਸਭ ਤੋਂ ਅਧਿਕ ਉਤਪਾਦਨ ਹੈ।
ਵਿਕਰੀ ਦੇ ਮੋਰਚੇ ’ਤੇ ਮੋਇਲ  ਨੇ ਆਪਣਾ ਹੁਣ ਤੱਕ ਦਾ ਸਭ ਤੋਂ ਅਧਿਕ, ਪਹਿਲੀ ਤਿਮਾਹੀ ਦਾ ਵਿਕਰੀ ਪ੍ਰਦਰਸ਼ਨ ਦਰਜ ਕੀਤਾ ਅਤੇ ਚਾਲੂ ਵਿੱਤ ਵਰ੍ਹੇ ਦੀ ਪਹਿਲੀ ਤਿਮਾਹੀ ਵਿੱਚ 3.96 ਲੱਖ ਮੀਟ੍ਰਿਕ ਟਨ ਦੀ ਵਿਕਰੀ ਦਰਜ ਕੀਤੀ, ਜੋ ਪਿਛਲੇ ਸਾਲ ਦੀ ਤੁਲਨਾ ਵਿੱਚ 39 % ਅਧਿਕ ਹੈ।
ਖੋਜ ਗਤੀਵਿਧੀਆਂ ’ਤੇ ਆਪਣਾ ਵਿਸ਼ੇਸ਼ ਧਿਆਨ ਦਿੰਦੇ ਹੋਏ, ਮੋਇਲ ਨੇ ਵਿੱਤ ਸਾਲ 2024 ਦੀ ਪਹਿਲੀ ਤਿਮਾਹੀ ਵਿੱਚ 20,086 ਮੀਟਰ ਦੀ ਆਪਣੀ ਸਰਵਸ੍ਰੇਸ਼ਠ ਤ੍ਰੈਮਾਸਿਕ ਖੋਜ ਕੋਰ ਡ੍ਰਿਲਿੰਗ ਕੀਤੀ ਹੈ ਜੋ ਕਿ ਪਿਛਲੇ ਵਰ੍ਹੇ ਦੀ ਤੁਲਨਾ ਵਿੱਚ 3.8 ਗੁਣਾ ਅਧਿਕ ਹੈ। ਇਹ ਨਾ ਸਿਰਫ਼ ਇਸ ਦੀ ਮੌਜੂਦਾ ਖਾਣਾਂ ਤੋਂ ਵਧੇ ਹੋਏ ਉਤਪਾਦਨ ਦੇ ਅਧਾਰ ‘ਤੇ ਹੈ ਬਲਕਿ, ਦੇਸ਼ ਵਿੱਚ ਨਵੀਂ ਮੈਗਨੀਜ਼ ਖਾਣਾਂ ਦੇ ਲਈ ਵੀ ਅਧਾਰ ਬਣੇਗਾ।
ਮੋਇਲ ਨੇ ਇਸ ਤਿਮਾਹੀ ਵਿੱਚ ਇਲੈਕਟ੍ਰੋਲੀਟਿਕ ਮੈਗਨੀਜ਼ ਡਾਈਆਕਸਾਈਡ  ਦਾ ਉੱਚਤਮ ਉਤਪਾਦਨ ਵੀ ਦਰਜ ਕੀਤਾ ਹੈ। ਈਐੱਮਡੀ 100% ਆਯਾਤ ਪ੍ਰਤੀ ਸਥਾਪਨ ਉਤਪਾਦ ਹੈ ਜਿਸ ਦਾ ਉਪਯੋਗ ਜ਼ਿਆਦਾਤਰ ਫਾਰਮਾਸਿਊਟੀਕਲ ਅਤੇ ਬੈਟਰੀ ਦੇ ਨਿਰਮਾਣ ਦੇ ਲਈ ਕੀਤਾ ਜਾਂਦਾ ਹੈ।
ਮੋਇਲ ਦੇ ਸੀਐੱਮਡੀ ਸ਼੍ਰੀ ਅਜੀਤ ਕੁਮਾਰ ਸਕਸੈਨਾ ਨੇ ਇਸ ਸ਼ਾਨਦਾਰ ਪ੍ਰਦਰਸ਼ਨ ਦੇ ਲਈ ਅਤੇ ‘ਹਰ ਮਹੀਨੇ ਨੂੰ ਮਾਰਚ ਦੀ ਤਰ੍ਹਾਂ ਬਣਾਉਣ’ ਦੇ ਸੱਦੇ ਦੇ ਅਨੁਸਾਰ ਪ੍ਰਦਰਸ਼ਨ ਦੀ ਭਾਵਨਾ ਦੇ ਲਈ, ਮੋਇਲ ਸਮੂਹ ਨੂੰ ਵਧਾਈ ਦਿੱਤੀ ਅਤੇ ਉਨ੍ਹਾਂ ਨੇ ਵਿਸ਼ਵਾਸ ਪ੍ਰਗਟਾਇਆ ਹੈ ਕਿ ਮੋਇਲ ਪੂਰੇ ਸਾਲ ਦੇ ਲਈ ਨਿਰਧਾਰਿਤ ਲਕਸ਼ਾਂ ਦੀ ਦਿਸ਼ਾਂ ਵਿੱਚ ਕੰਮ ਕਰਨਾ ਜਾਰੀ ਰੱਖੇਗਾ।
ਬਿਜਲੀ ਮੰਤਰਾਲਾ
ਪਾਵਰਗਰਿੱਡ ਦਾ ਟੈਕਸ ਤੋਂ ਬਾਅਦ ਏਕੀਕ੍ਰਿਤ ਲਾਭ 12,000 ਕਰੋੜ ਰੁਪਏ ਤੋਂ ਪਾਰ
ਬੋਰਡ ਨੇ ਬੋਨਸ ਸ਼ੇਅਰਾਂ ਅਤੇ ਅੰਤਮ ਲਾਭਅੰਸ਼ ਦੀ ਸਿਫਾਰਸ਼ ਕੀਤੀ
ਬਿਜਲੀ ਮੰਤਰਾਲੇ ਦੇ ਤਹਿਤ ਆਉਣ ਵਾਲੇ ਮਹਾਰਤਨ ਕੇਂਦਰੀ ਸਰਵਜਨਕ ਖੇਤਰ ਉੱਦਮ  ਪਾਵਰ ਗਰਿੱਡ ਕਾਰਪੋਰੇਸ਼ਨ ਆਫ਼ ਇੰਡੀਆ ਲਿਮਟਿਡ  ਨੇ 31 ਮਾਰਚ, 2021 ਨੂੰ ਖ਼ਤਮ ਹੋਏ ਵਿੱਤੀ ਵਰ੍ਹੇ ਵਿੱਚ 40,824 ਕਰੋੜ ਰੁਪਏ ਦੀ ਕੁੱਲ ਆਮਦਨ ਅਤੇ 12,036 ਕਰੋੜ ਰੁਪਏ ਦਾ ਟੈਕਸ ਤੋਂ ਬਾਅਦ ਲਾਭ ਕਮਾਇਆ| ਵਿੱਤ ਵਰ੍ਹੇ 2019 - 20 ਦੀ ਤੁਲਨਾ ਵਿੱਚ ਇਨ੍ਹਾਂ ਦੋਵਾਂ ਵਿੱਚ ਕ੍ਰਮਵਾਰ 6 ਅਤੇ 9 ਫ਼ੀਸਦੀ ਦਾ ਵਾਧਾ ਦਰਜ ਕੀਤਾ ਗਿਆ ਹੈ। ਸਟੈਂਡ ਅਲੋਨ ਆਧਾਰ ’ਤੇ ਕੰਪਨੀ ਨੇ ਪਿਛਲੇ ਵਿੱਤੀ ਵਰ੍ਹੇ ਦੀ ਤੁਲਨਾ ਵਿੱਚ ਕ੍ਰਮਵਾਰ 6 ਅਤੇ 10 ਫ਼ੀਸਦੀ ਦੀ ਵਾਧਾ ਦਰ ਦਰਜ ਕਰਦਿਆਂ ਕੁੱਲ 40,527 ਕਰੋੜ ਰੁਪਏ ਦੀ ਕੁੱਲ ਆਮਦਨ ਅਤੇ 11,936 ਕਰੋੜ ਰੁਪਏ ਦਾ ਟੈਕਸ ਤੋਂ ਬਾਅਦ ਲਾਭ  ਹਾਸਲ ਕੀਤਾ।
ਚੌਥੀ ਤਿਮਾਹੀ  ਦੇ ਲਈ, ਕੰਪਨੀ ਦੀ ਏਕੀਕ੍ਰਿਤ ਆਧਾਰ ’ਤੇ ਕੁੱਲ ਆਮਦਨ ਅਤੇ ਟੈਕਸ ਤੋਂ ਬਾਅਦ ਮੁਨਾਫਾ ਕ੍ਰਮਵਾਰ 10,816 ਕਰੋੜ ਰੁਪਏ ਅਤੇ 3,526 ਕਰੋੜ ਰੁਪਏ ਹੈ, ਜਦੋਂ ਕਿ ਸਟੈਂਡ ਅਲੋਨ ਆਧਾਰ ’ਤੇ, ਕੁੱਲ ਆਮਦਨ ਅਤੇ ਟੈਕਸ ਤੋਂ ਬਾਅਦ ਲਾਭ ਕ੍ਰਮਵਾਰ 10,705 ਕਰੋੜ ਰੁਪਏ ਅਤੇ 3,516 ਕਰੋੜ ਰੁਪਏ ਹੈ।
ਵਿੱਤੀ ਸਾਲ 2020-21 ਦੇ ਦੌਰਾਨ, ਕੰਪਨੀ ਨੇ ਏਕੀਕ੍ਰਿਤ ਆਧਾਰ ’ਤੇ 11,284 ਕਰੋੜ ਰੁਪਏ ਦਾ ਪੂੰਜੀਗਤ ਖਰਚਾ ਕੀਤਾ ਅਤੇ 21,467 ਕਰੋੜ ਰੁਪਏ  ਦੀਆਂ ਜਾਇਦਾਦਾਂ ਦਾ ਲਾਭ ਲਿਆ ਸੀ। ਏਕੀਕ੍ਰਿਤ ਆਧਾਰ ’ਤੇ ਪਾਵਰਗਰਿੱਡ ਦੀ ਕੁੱਲ ਸਥਿਰ ਸੰਪੱਤੀ 31 ਮਾਰਚ, 2021 ਨੂੰ 2,41,498 ਕਰੋੜ ਰੁਪਏ ਸੀ, ਜਦੋਂ ਕਿ 31 ਮਾਰਚ, 2020 ਨੂੰ ਇਹ 2,27,543 ਕਰੋੜ ਰੁਪਏ ਸੀ।
ਅਤਿ-ਆਧੁਨਿਕ ਰੱਖ-ਰਖਾਅ ਤਕਨੀਕਾਂ, ਸਵੈਚਾਲਨ ਅਤੇ ਡਿਜੀਟਲੀਕਰਨ ਦੀ ਵਰਤੋਂ ਦੇ ਨਾਲ, ਪਾਵਰਗਰਿੱਡ ਨੇ ਵਿੱਤੀ ਵਰ੍ਹੇ 2020-21 ਦੇ ਲਈ ਔਸਤ ਸੰਚਾਰ ਪ੍ਰਣਾਲੀ ਦੀ 99.76 ਫ਼ੀਸਦੀ ਉਪਲਬਧਤਾ ਬਣਾਈ ਰੱਖੀ।
ਪਹਿਲੀ ਵਾਰ, ਪਾਵਰਗਰਿੱਡ ਬੋਰਡ ਨੇ ਆਪਣੇ ਸ਼ੇਅਰ ਧਾਰਕਾਂ ਨੂੰ 1: 3 ਦੇ ਅਨੁਪਾਤ ਵਿੱਚ ਬੋਨਸ ਸ਼ੇਅਰਾਂ ਦੇ ਰੂਪ ਵਿੱਚ ਕੰਪਨੀ ਦੇ ਆਮ ਸ਼ੇਅਰ ਜਾਰੀ ਕਰਨ ਦੀ ਸਿਫਾਰਸ਼ ਕੀਤੀ ਹੈ।
ਕੰਪਨੀ ਨੇ ਕੁੱਲ 90 ਫ਼ੀਸਦੀ  ਦੇ ਪਹਿਲੇ ਅਤੇ ਦੂਸਰੇ ਅੰਤਮ ਲਾਭਾਂਸ਼ ਤੋਂ ਇਲਾਵਾ 30 ਫ਼ੀਸਦੀ  ਦਾ ਅੰਤਮ ਲਾਭਾਂਸ਼ ਪ੍ਰਸਤਾਵਿਤ ਕੀਤਾ ਗਿਆ। ਇਸ ਤਰ੍ਹਾਂ ਸਾਲ ਦੇ ਲਈ ਕੁੱਲ ਲਾਭਾਂਸ਼ ਪਿਛਲੇ ਸਾਲ ਦੇ ਲਈ ਦਿੱਤੇ ਗਏ 10 ਰੁਪਏ ਪ੍ਰਤੀ ਸ਼ੇਅਰ ਦੀ ਤੁਲਨਾ ਵਿੱਚ 12 ਰੁਪਏ ਪ੍ਰਤੀ ਸ਼ੇਅਰ ਹੈ।
ਵਿੱਤੀ ਸਾਲ 2020-21 ਵਿੱਚ, ਚਾਲੂ ਕੀਤੇ ਗਏ ਪ੍ਰਮੁੱਖ ਟ੍ਰਾਂਸਮਿਸ਼ਨ ਤੱਤਾਂ ਵਿੱਚ 800 ਕੇਵੀ ਰਾਏਗੜ੍ਹ - ਪੁਗਲੂਰ ਐੱਚਵੀਡੀਸੀ ਪ੍ਰਣਾਲੀ ਦਾ ਬਾਈਪੋਲ -1 ਸ਼ਾਮਲ ਹੈ, ਜੋ ਦੱਖਣੀ ਖੇਤਰ ਅਤੇ ਪੱਛਮੀ ਖੇਤਰ ਦੇ ਵਿੱਚ ਕੁੱਲ ਅੰਤਰ-ਖੇਤਰੀ ਬਿਜਲੀ ਟ੍ਰਾਂਸਫਰ ਸਮਰੱਥਾ ਨੂੰ 3,000 ਮੈਗਾਵਾਟ ਤੱਕ ਵਧਾਉਂਦਾ ਹੈ| ਨਾਲ ਹੀ ਅਤਿਆਧੁਨਿਕ ਵੀਐੱਸਸੀ ਤਕਨਾਲੋਜੀ ਅਧਾਰਤ 320 ਕੇਵੀ ਮੋਨੋਪੋਲ-2  ਦੀ ਪੂਗਲੁਰ  - ਤ੍ਰਿਸੂਰ  ਐੱਚਵੀਡੀਸੀ ਪ੍ਰਣਾਲੀ ਸ਼ਾਮਲ ਹੈ।
ਪਾਵਰਗਰਿੱਡ ਨੇ ਵਿੱਤੀ ਸਾਲ 2020-21 ਵਿੱਚ ਜੇਪੀ ਪਾਵਰਗਰਿੱਡ ਲਿਮਟਿਡ ਵਿੱਚ ਬਕਾਇਆ  ਹਿੱਸੇਦਾਰੀ ਹਾਸਲ ਕਰ ਲਈ ਅਤੇ ਭਾਰਤ ਸਰਕਾਰ ਨੇ ਸ਼੍ਰੀਨਗਰ - ਲੇਹ ਟ੍ਰਾਂਸਮੀਟਰ ਪ੍ਰਣਾਲੀ ਦੀਆਂ ਜਾਇਦਾਦਾਂ ਪਾਵਰਗਰਿੱਡ ਨੂੰ ਟ੍ਰਾਂਸਫ਼ਰ ਕਰ ਦਿੱਤੀਆਂ।
ਪਾਵਰਗਰਿੱਡ ਦੁਆਰਾ ਸਾਰੇ ਪੰਜ ਟੀਬੀਸੀਬੀ  ਪ੍ਰੋਜੈਕਟਾਂ ਦੇ ਲਈ ਦਿੱਤੀਆਂ ਗਈਆਂ ਬੋਲੀਆਂ ਸਫ਼ਲ ਰਹੀਆਂ, ਜਿਨ੍ਹਾਂ ਵਿੱਚ ਵਿੱਤ ਵਰ੍ਹੇ 2020-21 ਵਿੱਚ ਕੁੱਲ ਸਲਾਨਾ ਪੱਧਰ ’ਤੇ 515.84 ਕਰੋੜ ਰੁਪਏ ਦਾ ਲੇਵਲਾਈਜਡ ਸ਼ੁਲਕ ਲੱਗਿਆ।
ਪਾਵਰਗਰਿੱਡ ਦੀ 100 ਫ਼ੀਸਦੀ ਮਾਲਕੀ ਵਾਲੀ ਸਹਾਇਕ ਕੰਪਨੀ ਸੈਂਟਰਲ ਟਰਾਂਸਮਿਸ਼ਨ ਯੂਟਿਲਿਟੀ ਆਫ਼ ਇੰਡੀਆ ਲਿਮਟਿਡ ਨੂੰ ਇੱਕ ਅਪ੍ਰੈਲ, 2021 ਤੋਂ ਸੀਟੀਯੂ  ਦੇ ਰੂਪ ਵਿੱਚ ਨਾਮਜ਼ਦ ਕੀਤਾ ਗਿਆ ਹੈ। ਇਸ ਸਹਾਇਕ ਕੰਪਨੀ ਨੂੰ ਬਾਅਦ ਵਿੱਚ ਸਰਕਾਰੀ ਮਲਕੀਅਤ ਵਾਲੀ ਇੱਕ ਅਲੱਗ ਕੰਪਨੀ ਬਣਾ ਦਿੱਤਾ ਜਾਵੇਗਾ।
ਵਿੱਤੀ ਵਰ੍ਹੇ 2021 ਦੇ ਅੰਤ ਵਿੱਚ, ਪਾਵਰਗਰਿੱਡ ਅਤੇ ਇਸਦੀਆਂ ਸਹਾਇਕ ਕੰਪਨੀਆਂ ਦੀ ਕੁੱਲ ਟ੍ਰਾਂਸਮਿਸ਼ਨ ਸੰਪੱਤੀਆਂ ਕ੍ਰਮਵਾਰ 4 ਫ਼ੀਸਦੀ ਅਤੇ 7 ਫ਼ੀਸਦੀ ਦਾ ਸਲਾਨਾਂ ਵਾਧਾ ਦਰਜ ਕਰਦੇ ਹੋਏ 1,69,829 ਸੀਕੇਐੱਮ ਟ੍ਰਾਂਸਮਿਸ਼ਨ ਲਾਈਨ ਅਤੇ 4,37,223 ਐੱਮਵੀਏ ਟ੍ਰਾਂਸਮਿਸ਼ਨ ਸਮਰੱਥਾ ਸੀ।
ਬਿਜਲੀ ਮੰਤਰਾਲਾ
ਪੋਸੋਕੋ ਨੇ ਬਿਜਲੀ ਪੀਐੱਸਯੂ ਕੰਪਨੀਆਂ ਦੇ 300 ਕਰਮਚਾਰੀਆਂ ਦਾ ਟੀਕਾਕਰਣ ਕਰਾਇਆ
ਬਿਜਲੀ ਮੰਤਰਾਲਾ ਦੇ ਤਹਿਤ ਆਉਣ ਵਾਲੇ ਜਨਤਕ ਖੇਤਰ ਦੇ ਕੇਂਦਰੀ ਉੱਦਮ , ਇੰਡੀਅਨ ਗ੍ਰਿਡ ਓਪਰੇਟਰ ਪੋਸੋਕੋ ਨੇ ਅੱਜ ਕੋਵਿਡ - 19 ਟੀਕਾਕਰਣ ਅਭਿਯਾਨ ਦਾ ਆਯੋਜਨ ਕੀਤਾ , ਜਿਸ ਵਿੱਚ ਬਿਜਲੀ ਮੰਤਰਾਲਾ ਦੇ ਤਹਿਤ ਆਉਣ ਵਾਲੇ ਵੱਖ-ਵੱਖ ਸੀਪੀਐੱਸਈ ਵਿੱਚ ਕੰਮ ਕਰ ਰਹੇ 300 ਕਰਮਚਾਰੀਆਂ ਦਾ ਟੀਕਾਕਰਣ ਕੀਤਾ ਗਿਆ।
ਪਾਵਰ ਸਿਸਟਮ ਓਪਰੇਸ਼ਨ ਕਾਰਪੋਰੇਸ਼ਨ ਨੇ 18 ਤੋਂ 44 ਸਾਲ ਉਮਰ ਵਰਗ ਦੇ ਲੋਕਾਂ ਲਈ ਅਪੋਲੋ ਹਸਪਤਾਲ, ਦਿੱਲੀ ਦੇ ਨਾਲ ਭਾਗੀਦਾਰੀ ਵਿੱਚ ਇਸ ਅਭਿਯਾਨ ਦਾ ਆਯੋਜਨ ਕੀਤਾ ਸੀ । ਉਨ੍ਹਾਂ ਨੂੰ ਕੋਵਿਸ਼ੀਲਡ ਦੀ ਪਹਿਲੀ ਡੋਜ਼ ਦਾ ਟੀਕਾ ਲਗਾਇਆ ਗਿਆ।
ਇਸ ਅਭਿਯਾਨ ਵਿੱਚ, ਪੋਸੋਕੋ, ਪੀਜੀਸੀਆਈਐੱਲ, ਈਈਐੱਸਐੱਲ, ਐੱਨਐੱਚਪੀਸੀ, ਐੱਨਟੀਪੀਸੀ, ਸੀਈਏ, ਸੀਈਆਰਸੀ, ਐੱਮਓਪੀ ਸਹਿਤ ਬਿਜਲੀ ਖੇਤਰ ਦੇ ਸੀਪੀਐੱਸਈ/ਸੰਗਠਨਾਂ ਦੇ ਕਰਮਚਾਰੀਆਂ ਦੇ ਨਾਲ - ਨਾਲ ਉਨ੍ਹਾਂ ਦੇ ਪਰਿਜਨਾਂ ਦਾ ਟੀਕਾਕਰਣ ਕੀਤਾ ਗਿਆ ਸੀ । ਇਸ ਅਭਿਯਾਨ ਦਾ ਸਥਾਨ ਕਟਵਰੀਆ ਸਰਾਏ , ਨਵੀਂ ਦਿੱਲੀ ਸਥਿਤ ਨੈਸ਼ਨਲ ਲੋਡ ਡਿਸਪੈਚ ਸੈਂਟਰ  ਦਫ਼ਤਰ ਸੀ।
ਇਸ ਅਭਿਯਾਨ ਨੂੰ ਮਾਣਯੋਗ ਕੇਂਦਰੀ ਰਾਜ ਮੰਤਰੀ , ਬਿਜਲੀ ਮੰਤਰਾਲਾ, ਨਵੀਨ ਅਤੇ ਨਵਿਆਉਣਯੋਗ ਊਰਜਾ ਮੰਤਰਾਲਾ ਅਤੇ ਰਾਜ ਮੰਤਰੀ, ਹੁਨਰ ਵਿਕਾਸ ਅਤੇ ਉੱਦਮਤਾ ਮੰਤਰਾਲਾ ਅਤੇ ਸਕੱਤਰ  ਸ਼੍ਰੀ ਆਲੋਕ ਕੁਮਾਰ ਦੇ ਨਿਰਦੇਸ਼ ‘ਤੇ ਆਯੋਜਿਤ ਕੀਤਾ ਗਿਆ ਸੀ।
ਇਸ ਮੌਕੇ ‘ਤੇ, ਪੋਸੋਕੋ ਦੇ ਸੀਐੱਮਡੀ ਸ਼੍ਰੀ ਕੇਵੀਐੱਸ ਬਾਬਾ ਨੇ ਕਿਹਾ, “ਕੋਵਿਡ-19 ਦੇ ਰੋਕਥਾਮ ਦੇ ਸਾਰੇ ਉਪਾਆਂ ਦਾ ਪਾਲਣ ਕਰਨ ਵਿੱਚ ਪੋਸੋਕੋ ਹਮੇਸ਼ਾ ਹੀ ਅੱਗੇ ਰਹੀ ਹੈ ਅਤੇ ਸਰਕਾਰ ਦੇ ਟੀਕਾਕਰਣ ਅਭਿਯਾਨ ਨੂੰ ਅੱਗੇ ਵਧਾਉਂਦੇ ਹੋਏ ਇਸ ਟੀਕਾਕਰਣ ਕੈਂਪ ਦਾ ਆਯੋਜਨ ਕੀਤਾ ਗਿਆ ਹੈ, ਜਿਸ ਦੇ ਨਾਲ ਬਿਜਲੀ ਖੇਤਰ ਦੇ ਸਾਰੇ ਕਰਮਚਾਰੀ ਸੁਰੱਖਿਅਤ ਰਹਿਣ ਅਤੇ ਦੇਸ਼ ਨੂੰ ਨਿਰੰਤਰ ਬਿਜਲੀ ਸਪਲਾਈ ਉਪਲੱਬਧ ਕਰਾਉਣ ਲਈ ਤਿਆਰ ਰਹਿਣ। ”
ਇਸ ਅਭਿਯਾਨ ਦੇ ਦੌਰਾਨ, ਸਮਾਜਿਕ ਦੂਰੀ, ਹੱਥਾਂ ਦੀ ਸਫਾਈ ਆਦਿ ਸਾਰੇ ਸੁਰੱਖਿਆ ਪ੍ਰੋਟੋਕਾਲ ਦਾ ਪਾਲਣ ਕੀਤਾ ਗਿਆ। ਹਰ ਕਦਮ ‘ਤੇ, ਉਪਯੁਕਤ ਪੋਸਟਰਾਂ ਦਾ ਪ੍ਰਦਰਸ਼ਨ ਕੀਤਾ ਗਿਆ ਜਿਨ੍ਹਾਂ ‘ਤੇ ਸਾਰੀਆਂ ਪ੍ਰਕਿਰਿਆਵਾਂ ਅਤੇ ਸਾਵਧਾਨੀਆਂ ਦੀ ਚਰਚਾ ਕੀਤੀ ਗਈ ਸੀ।
ਪੋਸੋਕੋ ਬਿਜਲੀ ਮੰਤਰਾਲਾ ਦੇ ਅਧੀਨ ਅਤੇ ਭਾਰਤ ਸਰਕਾਰ ਦੇ ਪੂਰੀ ਤਰ੍ਹਾਂ ਅਧੀਨ ਉੱਦਮ ਹੈ। ਇਹ ਭਰੋਸੇਯੋਗ, ਹੁਨਰ ਅਤੇ ਸੁਰੱਖਿਅਤ ਤਰੀਕੇ ਨਾਲ ਗ੍ਰਿਡ ਦਾ ਏਕੀਕ੍ਰਿਤ ਪਰਿਚਾਲਨ ਸੁਨਿਸ਼ਚਿਤ ਕਰਨ ਲਈ ਜ਼ਿੰਮੇਦਾਰ ਹੈ। ਇਸ ਵਿੱਚ ਪੰਜ ਰੀਜਨਲ ਲੋਡ ਡਿਸਪੈਚ ਸੈਂਟਰ  ਅਤੇ ਨੈਸ਼ਨਲ ਲੋਡ ਡਿਸਪੈਚ ਸੈਂਟਰ  ਆਉਂਦੇ ਹਨ ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਮਹਿਲਾ ਡਿੰਘੀ-ਆਈਐੱਲਸੀਏ4  ਇਵੈਂਟ ਵਿੱਚ ਸਿਲਵਰ ਮੈਡਲ ਜਿੱਤਣ ‘ਤੇ ਨੇਹਾ ਠਾਕੁਰ ਨੂੰ ਵਧਾਈਆਂ ਦਿੱਤੀਆਂ
ਪ੍ਰਧਾਨ ਮੰਤਰੀ, ਸ਼੍ਰੀ ਨਰੇਂਦਰ ਮੋਦੀ ਨੇ ਏਸ਼ੀਆਈ ਗੇਮਸ ਵਿੱਚ ਮਹਿਲਾ ਡਿੰਘੀ-ਆਈਐੱਲਸੀਏ4 ਇਵੈਂਟ ਵਿੱਚ ਸਿਲਵਰ ਮੈਡਲ ਜਿੱਤਣ ‘ਤੇ ਨੇਹਾ ਠਾਕੁਰ ਨੂੰ ਵਧਾਈਆਂ ਦਿੱਤੀਆਂ ਹਨ।
ਇੱਕ ਐਕਸ ਪੋਸਟ ਵਿੱਚ ਪ੍ਰਧਾਨ ਮੰਤਰੀ ਨੇ ਕਿਹਾ;
“ਸਮਰਪਣ ਅਤੇ ਦ੍ਰਿੜਤਾ ਦੀ ਇੱਕ ਉੱਜਵਲ ਉਦਾਹਰਣ!
ਨੇਹਾ ਠਾਕੁਰ ਨੇ ਮਹਿਲਾ ਡਿੰਘੀ-ਆਈਐੱਲਸੀਏ4 ਇਵੈਂਟ ਵਿੱਚ ਸਿਲਵਰ ਮੈਡਲ ਹਾਸਲ ਕੀਤਾ ਹੈ।
ਉਨ੍ਹਾਂ ਦਾ ਅਸਾਧਾਰਣ ਪ੍ਰਦਰਸ਼ਨ ਉਨ੍ਹਾਂ ਦੀ ਪ੍ਰਤਿਭਾ ਅਤੇ ਸਖਤ ਮਿਹਨਤ ਦਾ ਪ੍ਰਮਾਣ ਹੈ। ਉਨ੍ਹਾਂ ਨੂੰ ਵਧਾਈਆਂ ਅਤੇ ਉਨ੍ਹਾਂ ਦੇ ਭਵਿੱਖ ਦੇ ਪ੍ਰਯਾਸਾਂ ਦੇ ਲਈ ਸ਼ੁਭਕਾਮਨਾਵਾਂ।”
ਯੁਵਾ ਮਾਮਲੇ ਤੇ ਖੇਡ ਮੰਤਰਾਲਾ
ਖੇਲੋ ਇੰਡੀਆ ਯੂਥ ਗੇਮਜ਼ ਵਿੱਚ ਪ੍ਰੋ ਕਬੱਡੀ ਲੀਗ ਟੀਮ ਦੇ ਸਕਾਊਟਸ ਨੇ ਲਗਾਈ ਰੌਣਕ
ਪੰਚਕੂਲਾ ਵਿੱਚ 4,500 ਤੋਂ ਵੱਧ ਐਥਲੀਟ ਹਨ, ਜੋ ਖੇਲੋ ਇੰਡੀਆ ਯੂਥ ਗੇਮਸ ਵਿੱਚ ਗੋਲਡ ਅਤੇ ਪ੍ਰਤਿਸ਼ਠਾ ਲਈ ਲੜ ਰਹੇ ਹਨ। ਕਬੱਡੀ ਖਿਡਾਰੀਆਂ ਲਈ, ਹੋਰ ਵੀ ਬਹੁਤ ਕੁਝ ਦਾਅ 'ਤੇ ਲੱਗਾ ਹੋਇਆ ਹੈ।
ਉਨ੍ਹਾਂ ਵਿੱਚੋਂ ਘੱਟੋ-ਘੱਟ ਕੁਝ ਸੰਭਾਵੀ ਤੌਰ 'ਤੇ ਮੁਨਾਫ਼ੇ ਵਾਲੇ ਸਮਝੌਤਿਆਂ 'ਤੇ ਦਸਤਖਤ ਕਰਨ ਦੀ ਉਮੀਦ ਕਰ ਰਹੇ ਹਨ, ਜੋ ਉਨ੍ਹਾਂ ਨੂੰ ਰਾਤੋ-ਰਾਤ ਕਰੋੜਪਤੀ ਬਣਾ ਸਕਦੇ ਹਨ।
ਪ੍ਰੋ ਕਬੱਡੀ ਲੀਗ ਦੀਆਂ ਛੇ ਟੀਮਾਂ ਨੇ ਇੱਥੇ ਆਪਣੇ ਹੁਨਰਮੰਦ ਸਕਾਊਟ ਭੇਜੇ ਹਨ, ਇਸ ਉਮੀਦ ਵਿੱਚ ਕਿ ਉਹ ਅਣਪਛਾਤੇ ਹੀਰੇ ਲੱਭਣਗੇ, ਜੋ ਆਖਰਕਾਰ ਲੀਗ ਵਿੱਚ ਆਪਣੀ ਕਿਸਮਤ ਬਦਲ ਸਕਦੇ ਹਨ।
ਆਪਣੀ ਟੀਮ ਦੇ ਮੈਨੇਜਰ ਅਤੇ ਇੱਕ ਸਕਾਊਟ ਨਾਲ ਆਏ ਪਟਨਾ ਪਾਈਰੇਟਸ ਦੇ ਡਿਪਟੀ ਕੋਚ ਐੱਮ ਵੀ ਸੁੰਦਰਮ ਨੇ ਕਿਹਾ, “ਸਾਡੇ ਵਿੱਚੋਂ ਕੁਝ ਖੇਲੋ ਇੰਡੀਆ ਯੂਨੀਵਰਸਿਟੀ ਗੇਮਸ ਲਈ ਵੀ ਗਏ ਸਨ। ਪਰ ਇਹ ਖੇਡਾਂ ਅੰਡਰ-18 ਖਿਡਾਰੀਆਂ ਲਈ ਹਨ, ਜਿਸਦਾ ਭਾਵ ਹੈ ਕਿ ਅਸੀਂ ਨਿਲਾਮੀ ਦੀ ਗੁੰਝਲਦਾਰ ਪ੍ਰਕਿਰਿਆ ਵਿੱਚੋਂ ਲੰਘੇ ਬਿਨਾਂ ਉਨ੍ਹਾਂ ਨੂੰ ਸਾਈਨ ਕਰ ਸਕਦੇ ਹਾਂ।”
ਕਿਉਂਕਿ ਸੀਨੀਅਰ ਨੈਸ਼ਨਲਜ਼ ਵਿੱਚ ਭਾਗ ਲੈਣ ਵਾਲੇ ਸਾਰੇ ਖਿਡਾਰੀ ਸਿੱਧੇ ਨਿਲਾਮੀ ਪੂਲ ਵਿੱਚ ਜਾਂਦੇ ਹਨ, ਟੀਮਾਂ ਨੂੰ ਸੱਤ ਨਵੇਂ ਨੌਜਵਾਨ ਖਿਡਾਰੀਆਂ ਦੇ ਸਥਾਨ ਭਰਨ ਦਾ ਔਖਾ ਕੰਮ ਛੱਡ ਦਿੱਤਾ ਜਾਂਦਾ ਹੈ। ਉਨ੍ਹਾਂ ਵਿਚੋਂ ਜ਼ਿਆਦਾਤਰ ਨੌਜਵਾਨਾਂ ਨੂੰ ਦੋ ਸਾਲਾਂ ਦੀ ਮਿਆਦ ਲਈ ਸਾਈਨ ਕਰਨ ਤਰਜੀਹ ਦਿੰਦੇ ਹਨ ਅਤੇ ਉਨ੍ਹਾਂ ਨੂੰ ਚੈਂਪੀਅਨ ਬਣਾਉਣ ਲਈ ਤਰਾਸ਼ਦੇ ਹਨ।
ਪਤਾ ਲੱਗਾ ਹੈ ਕਿ ਕਈ ਖਿਡਾਰੀ ਪਹਿਲਾਂ ਹੀ ਉਨ੍ਹਾਂ ਨਜ਼ਰਾਂ ਵਿੱਚ ਹਨ ਅਤੇ ਜਲਦੀ ਹੀ ਉਨ੍ਹਾਂ ਨੂੰ ਟਰਾਇਲ ਲਈ ਬੁਲਾਇਆ ਜਾਵੇਗਾ। ਕੇਆਈਵਾਈਜੀ ਖਿਡਾਰੀਆਂ ਨੂੰ ਆਮ ਤੌਰ 'ਤੇ ਮੁੱਖ ਟੀਮ ਨਾਲ ਸਿਖਲਾਈ ਦਿੱਤੀ ਜਾਂਦੀ ਹੈ ਤਾਂ ਜੋ ਉਹ ਗੁਰ ਸਿੱਖ ਸਕਣ।
ਤਾਮਿਲ ਥਲਾਈਵਾਸ ਦੇ ਮੁੱਖ ਕੋਚ ਉਦੈ ਕੁਮਾਰ ਨੇ ਖੁਲਾਸਾ ਕੀਤਾ, “ਅਸੀਂ ਲਗਭਗ ਸਾਰੇ ਮੈਚ ਵੇਖੇ ਹਨ। ਬੇਹਤਰੀਨ ਹੁਨਰ ਅਤੇ ਸਰੀਰਕ ਬਣਤਰ ਦੇ ਨਾਲ ਖਿਡਾਰੀ ਬਹੁਤ ਵਧੀਆ ਹਨ।"
ਖਿਡਾਰੀਆਂ ਨੂੰ ਆਉਣ ਵਾਲੇ ਪੀਕੇਐੱਲ ਸੀਜ਼ਨ ਵਿੱਚ ਸ਼ਾਇਦ ਬ੍ਰੇਕ ਨਾ ਮਿਲੇ ਪਰ ਉਹ ਫਿਰ ਵੀ ਬਹੁਤ ਉਤਸ਼ਾਹਿਤ ਹਨ। ਉਨ੍ਹਾਂ ਵਿੱਚੋਂ ਹਰ ਇੱਕ ਕੁਝ ਲੱਖ ਰੁਪਏ ਨਾਲ ਅਮੀਰ ਹੋ ਸਕਦਾ ਹੈ, ਜੋ ਉਨ੍ਹਾਂ ਦੀ ਜ਼ਿੰਦਗੀ ਨੂੰ ਹਮੇਸ਼ਾ ਲਈ ਬਦਲਣ ਲਈ ਕਾਫੀ ਹੈ, ਕਿਉਂਕਿ ਉਨ੍ਹਾਂ ਵਿੱਚੋਂ ਬਹੁਤ ਸਾਰੇ ਇੱਕ ਕਠਿਨ ਵਿੱਤੀ ਪਿਛੋਕੜ ਵਾਲੇ ਹਨ।
ਯੂ-ਮੁੰਬਾ ਅਤੇ ਆਰਮੀ ਗ੍ਰੀਨ ਕੋਚ ਅਨਿਲ ਕੈਪਰਾਨਾ ਵੀ ਉਨ੍ਹਾਂ ਨੂੰ ਦੇਖ ਕੇ ਪ੍ਰਭਾਵਿਤ ਹੋਏ ਅਤੇ ਮੰਨਿਆ ਕਿ ਇਸ ਛੋਟੀ ਉਮਰ ਵਿੱਚ ਖਿਡਾਰੀਆਂ ਨੂੰ ਚੁਣਨਾ ਦੋਵਾਂ ਲਈ ਲਾਭ ਦੀ ਸਥਿਤੀ ਹੈ।
ਉਨ੍ਹਾਂ ਕਿਹਾ, “ਅਸੀਂ ਇੱਥੇ ਜੂਨੀਅਰ ਲੜਕਿਆਂ ਨੂੰ ਦੇਖ ਰਹੇ ਹਾਂ। ਪਰ ਦੇਖਣ 'ਤੇ ਲੱਗਦਾ ਹੈ ਕਿ ਕੁਝ ਵਿੱਚ ਸੱਚਮੁੱਚ ਚੰਗੀ ਪ੍ਰਤਿਭਾ ਹੈ।”ਉਨ੍ਹਾਂ ਅੱਗੇ ਕਿਹਾ ਕਿ ਯੂ-ਮੁੰਬਾ ਜਾਂ ਆਰਮੀ ਟੀਮ ਲਈ ਚੁਣੇ ਗਏ ਖਿਡਾਰੀਆਂ ਨੂੰ ਵਿੱਤੀ ਸਥਿਰਤਾ ਮਿਲੇਗੀ ਅਤੇ ਆਪਣੇ ਕਰੀਅਰ ਦੇ ਵਿਕਾਸ 'ਤੇ ਧਿਆਨ ਦੇਣ ਦਾ ਮੌਕਾ ਵੀ ਮਿਲੇਗਾ।
ਉਨ੍ਹਾਂ ਅੱਗੇ ਕਿਹਾ, “ਜਿਵੇਂ ਹੀ ਉਹ ਜ਼ਿਆਦਾ ਖੇਡਣਗੇ, ਉਹ ਸੁਧਾਰ ਕਰਨਗੇ ਅਤੇ ਉਹ ਚੰਗੇ ਪੈਸੇ ਵੀ ਕਮਾ ਸਕਦੇ ਹਨ।”
ਰੱਖਿਆ ਮੰਤਰਾਲਾ
ਭਾਰਤ–ਅਮਰੀਕਾ “ਯੁੱਧ ਅਭਿਆਸ 2022” ਦਾ ਉੱਤਰਾਖੰਡ ਵਿੱਚ ਆਯੋਜਨ
ਭਾਰਤ-ਅਮਰੀਕਾ ਸੰਯੁਕਤ ਟ੍ਰੇਨਿੰਗ “ਯੁੱਧ ਅਭਿਆਸ-22” ਦੇ 18ਵੇਂ ਸੰਸਕਰਣ ਦਾ ਆਯੋਜਨ ਇਸ ਮਹੀਨੇ ਉੱਤਰਾਖੰਡ ਵਿੱਚ ਕੀਤਾ ਜਾਵੇਗਾ। ਇਹ ਯੁੱਧ ਅਭਿਆਸ ਭਾਰਤ ਅਤੇ ਅਮਰੀਕਾ ਦੀਆਂ ਸੈਨਾਵਾਂ ਦੀ ਉਤਕ੍ਰਿਸ਼ਟ ਪ੍ਰਣਾਲੀਆਂ, ਕੌਸ਼ਲਾਂ, ਤਕਨੀਕਾਂ ਅਤੇ ਪ੍ਰਕਿਰਿਆਵਾਂ ਦਾ ਅਦਾਨ-ਪ੍ਰਦਾਨ ਕਰਨ ਦੇ ਲਈ ਸਲਾਨਾ ਰੂਪ ਨਾਲ ਆਯੋਜਿਤ ਕੀਤਾ ਜਾਂਦਾ ਹੈ। ਯੁੱਧ ਅਭਿਆਸ ਦੇ ਪਿਛਲੇ ਸੰਸਕਰਣ ਦਾ ਆਯੋਜਨ ਅਕਤੂਬਰ 2021 ਵਿੱਚ ਅਮਰੀਕਾ ਦੇ ਅਲਾਸਕਾ ਵਿੱਚ ਜੁਆਇੰਟ ਬੇਸ ਐਲਮੈਨਡਰਾਫ ਰਿਚਰਡਸਨ ਵਿੱਚ ਕੀਤਾ ਗਿਆ ਸੀ।
ਇਸ ਅਭਿਆਸ ਵਿੱਚ ਅਮਰੀਕੀ ਸੈਨਾ ਦੀ 11ਵੀਂ ਏਅਰਬਾਰਨ ਡਿਵੀਜ਼ਨ ਦੀ ਸੈਕਿੰਡ ਬਿਗ੍ਰੇਡ ਦੇ ਜਵਾਨ ਅਤੇ ਭਾਰਤੀ ਸੈਨਾ ਦੀ ਅਸਾਮ ਰੈਜੀਮੈਂਟ ਦੇ ਜਵਾਨ ਹਿੱਸਾ ਲੈਣਗੇ। ਇਹ ਟ੍ਰੇਨਿੰਗ ਪ੍ਰੋਗਰਾਮ ਸੰਯੁਕਤ ਰਾਸ਼ਟਰ ਅਧਿਦੇਸ਼ ਦੇ ਚੈਪਟਰ-7 ਦੇ ਤਹਿਤ ਏਕੀਕ੍ਰਿਤ ਯੁੱਧਕ ਸਮੂਹ ਵਿੱਚ ਨਿਯੋਜਨ ’ਤੇ ਕੇਂਦ੍ਰਿਤ ਹੈ। ਇਸ ਤਹਿਤ ਸ਼ਾਂਤੀ ਰੱਖਿਆ ਅਤੇ ਸ਼ਾਂਤੀ ਲਾਗੂ ਕਰਨ ਨਾਲ ਸਬੰਧਿਤ ਸਭ ਪ੍ਰਕਰ ਦੀਆਂ ਕਾਰਵਾਈਆਂ ਸ਼ਾਮਲ ਹੋਣਗੀਆਂ। ਦੋਹਾਂ ਦੇਸ਼ਾਂ ਦੇ ਸੈਨਿਕ ਸਾਂਝਾ ਉਦੇਸ਼ਾਂ ਨੂੰ ਪ੍ਰਾਪਤ ਕਰਨ ਦੇ ਲਈ ਮਿਲ ਕੇ ਕਾਰਜ ਕਰਨਗੇ। ਸੰਯੁਕਤ ਅਭਿਯਾਸ ਦੇ ਦੌਰਾਨ ਮਾਨਵੀ ਸਹਾਇਤਾ ਅਤੇ ਆਪਦਾ ਰਾਹਤ  ਕਾਰਵਾਈਆਂ ’ਤੇ ਵੀ ਧਿਆਨ ਦਿੱਤਾ ਜਾਵੇਗਾ। ਦੋਹਾਂ ਦੇਸ਼ਾਂ ਦੀਆਂ ਸੈਨਾਵਾਂ ਦੇ ਜਵਾਨ ਕਿਸੇ ਵੀ ਪ੍ਰਕਾਰ ਦੀ ਕੁਦਰਤੀ ਆਪਦਾ ਵਿੱਚ ਤਵਰਿਤ  ਅਤੇ ਤਾਲਮੇਲ ਰੂਪ ਨਾਲ ਰਾਹਤ ਕਾਰਜ ਪ੍ਰਰੰਭ ਕਰਨ ਦਾ ਵੀ ਅਭਿਆਸ ਕਰਨਗੇ।
ਦੋਹਾਂ ਸੈਨਾਵਾਂ ਦੇ ਪ੍ਰੋਫੈਸ਼ਨਲ ਕੌਸ਼ਲਾਂ ਅਤੇ ਅਨੁਭਵਾਂ ਦਾ ਪੂਰੀ ਤਰ੍ਹਾਂ ਲਾਭ ਉਠਾਉਣ ਲਈ ਕਮਾਂਡ ਪੋਸਟ ਐਕਸਰਸਾਈਜ਼ ਅਤੇ ਸਾਵਧਾਨੀਪੂਰਵਕ ਚੋਣ ਕੀਤੇ ਗਏ ਵਿਸ਼ਿਆਂ 'ਤੇ ਐਕਸਪਰਟ ਅਕੈਡਮਿਕ ਡਿਸ਼ਕਸ਼ਨ  ਕੀਤੇ ਜਾਣਗੇ। ਫੀਲਡ ਵਿੱਚ ਟ੍ਰੇਨਿੰਗ ਅਭਿਆਸ ਦੇ ਤਹਿਤ ਏਕੀਕ੍ਰਿਤ ਯੁੱਧ ਸਮੂਹਾਂ ਦਾ ਪੁਸ਼ਟੀਕਰਨ, ਫੋਰਸ ਮਲਟੀਪਲਾਅਰਸ, ਨਿਗਰਾਨੀ ਗਰਿੱਡਾਂ ਦੀ ਸਥਾਪਨਾ ਅਤੇ ਕੰਮਕਾਜ, ਆਪਰੇਸ਼ਨ ਲੌਜਿਸਟਿਕਸ ਦਾ ਪੁਸ਼ਟੀਕਰਨ, ਪਰਬਤੀ ਯੁੱਧ ਦੇ ਕੌਸ਼ਲ, ਦੁਰਗਮ ਇਲਾਕੇ ਅਤੇ ਪ੍ਰਤੀਕੂਲ ਜਲਵਾਯੂ ਪਰਿਸਥਿਤੀਆਂ ਨਾਲ ਘਿਰੇ ਹੋਣ 'ਤੇ ਸੰਕਟਕਾਲੀਨ ਨਿਕਾਸੀ, ਅਤੇ ਡਾਕਟਰੀ ਸਹਾਇਤਾ ਪ੍ਰਦਾਨ ਕਰਨਾ ਸ਼ਾਮਲ ਹੈ। ਇਸ ਟ੍ਰੇਨਿੰਗ ਦੇ ਦੌਰਾਨ ਯੁੱਧਕ ਇੰਜੀਨੀਅਰਿੰਗ, ਯੂਏਐੱਸ/ਕਾਊਂਟਰ ਯੂਏਐੱਸ ਤਕਨੀਕਾਂ ਦੀ ਨਿਯੋਜਨ ਅਤੇ ਸੂਚਨਾ ਸੰਚਾਲਨ ਸਮੇਤ ਯੁੱਧ ਕੌਸ਼ਲ ਦੇ ਵਿਆਪਕ ਸਪੈਕਟ੍ਰਮ 'ਤੇ ਅਦਾਨ-ਪ੍ਰਦਾਨ ਅਤੇ ਅਭਿਆਸ ਸ਼ਾਮਲ ਹੋਣਗੇ।
ਇਹ ਯੁੱਧ ਅਭਿਆਸ ਦੋਹਾਂ ਦੇਸ਼ਾਂ ਦੀਆਂ ਸੈਨਾਵਾਂ ਨੂੰ ਆਪਣੇ ਵਿਆਪਕ ਅਨੁਭਵਾਂ, ਕੌਸ਼ਲਾਂ ਨੂੰ ਸਾਂਝਾ ਕਰਨ ਅਤੇ ਸੂਚਨਾ ਦੇ ਅਦਾਨ-ਪ੍ਰਦਾਨ ਨਾਲ ਆਪਣੀਆਂ ਤਕਨੀਕਾਂ ਨੂੰ ਸੰਵਰਧਿਤ ਕਰਨ ਦਾ ਅਵਸਰ ਪ੍ਰਦਾਨ ਕਰੇਗਾ।
ਰਾਸ਼ਟਰਪਤੀ ਸਕੱਤਰੇਤ
ਭਾਰਤ ਦੇ ਰਾਸ਼ਟਰਪਤੀ 10 ਤੋਂ 14 ਫਰਵਰੀ ਤੱਕ ਮਹਾਰਾਸ਼ਟਰ ਅਤੇ ਤੇਲੰਗਾਨਾ ਦੇ ਦੌਰੇ 'ਤੇ ਰਹਿਣਗੇ
ਭਾਰਤ ਦੇ ਰਾਸ਼ਟਰਪਤੀ, ਸ਼੍ਰੀ ਰਾਮ ਨਾਥ ਕੋਵਿੰਦ 10 ਤੋਂ 14 ਫਰਵਰੀ, 2022 ਤੱਕ ਮਹਾਰਾਸ਼ਟਰ ਅਤੇ ਤੇਲੰਗਾਨਾ ਦਾ ਦੌਰਾ ਕਰਨਗੇ।
ਰਾਸ਼ਟਰਪਤੀ 11 ਫਰਵਰੀ, 2022 ਨੂੰ ਰਾਜ ਭਵਨ, ਮੁੰਬਈ ਵਿਖੇ ਨਵੇਂ ਦਰਬਾਰ ਹਾਲ ਦਾ ਉਦਘਾਟਨ ਕਰਨਗੇ।
ਰਾਸ਼ਟਰਪਤੀ 12 ਫਰਵਰੀ, 2022 ਨੂੰ ਮਹਾਰਾਸ਼ਟਰ ਦੇ ਰਤਨਾਗਿਰੀ ਜ਼ਿਲ੍ਹੇ ਦੇ ਅੰਬਾਡਾਵੇ ਪਿੰਡ ਵਿੱਚ ਡਾ. ਬਾਬਾ ਸਾਹੇਬ ਅੰਬੇਡਕਰ ਸਮਾਰਕ ਦਾ ਦੌਰਾ ਕਰਨਗੇ।
ਰਾਸ਼ਟਰਪਤੀ 13 ਫਰਵਰੀ, 2022 ਨੂੰ ਹੈਦਰਾਬਾਦ ਵਿੱਚ ਸ਼੍ਰੀ ਰਾਮਾਨੁਜ ਸਹਸ੍ਰਾਬਦੀ ਸਮਾਰੋਹ ਵਿੱਚ ਸ਼ਾਮਲ ਹੋਣਗੇ ਅਤੇ ਸ਼੍ਰੀ ਰਾਮਾਨੁਜਆਚਾਰੀਆ ਜੀ ਦੀ ਸੋਨੇ ਦੀ ਬਣੀ ਪ੍ਰਤਿਮਾ  ਤੋਂ ਪਰਦਾ ਹਟਾਉਣਗੇ।
ਰਾਸ਼ਟਰਪਤੀ ਸਕੱਤਰੇਤ
ਕੋਵਿਡ-19 ਤੋਂ ਪ੍ਰੇਰਿਤ ਪਾਬੰਦੀ ਨਿਆਂ ਤੱਕ ਪਹੁੰਚ ਦੀ ਪੂਰਤੀ ਲਈ ਵਧੇਰੇ ਸਿਰਜਣਾਤਮਕ ਢੰਗਾਂ ਦੀ ਭਾਲ ਅਤੇ ਅੱਗੇ ਵਧਾਉਣ ਵਿੱਚ ਸਾਡੀ ਮਦਦ ਕਰ ਸਕਦੀ ਹੈ: ਰਾਸ਼ਟਰਪਤੀ ਕੋਵਿੰਦ
ਭਾਰਤ ਦੇ ਰਾਸ਼ਟਰਪਤੀ ਨੇ ਸੁਪਰੀਮ ਕੋਰਟ ਦੇ ਸੰਵਿਧਾਨ ਦਿਵਸ ਸਮਾਗਮਾਂ ਦਾ ਵਰਚੁਅਲੀ ਉਦਘਾਟਨ ਕੀਤਾ
ਭਾਰਤ ਦੇ ਰਾਸ਼ਟਰਪਤੀ, ਸ਼੍ਰੀ ਰਾਮ ਨਾਥ ਕੋਵਿੰਦ ਨੇ ਅੱਜ , ਸੰਵਿਧਾਨ ਨੂੰ ਅਪਣਾਉਣ ਦੀ 71ਵੀਂ ਵਰ੍ਹੇਗੰਢ ਦੇ ਮੌਕੇ 'ਤੇ, ਸੁਪਰੀਮ ਕੋਰਟ ਦੁਆਰਾ ਆਯੋਜਿਤ ਸੰਵਿਧਾਨ ਦਿਵਸ ਸਮਾਗਮਾਂ ਦਾ ਵਰਚੁਅਲੀ ਉਦਘਾਟਨ ਕੀਤਾ।
ਇਸ ਮੌਕੇ ਬੋਲਦਿਆਂ, ਰਾਸ਼ਟਰਪਤੀ ਇਸ ਗੱਲ 'ਤੇ ਖੁਸ਼ੀ ਪ੍ਰਗਟਾਈ ਕਿ ਸੁਪਰੀਮ ਕੋਰਟ ਨੇ ਮਹਾਮਾਰੀ ਦੇ ਦੌਰਾਨ, ਵੀਡੀਓ ਕਾਨਫਰੰਸਿੰਗ ਅਤੇ ਈ-ਫਾਈਲਿੰਗ ਜਿਹੇ ਤਕਨੀਕੀ ਹੱਲਾਂ ਦੀ ਵਰਤੋਂ ਕਰਦਿਆਂ, ਨਿਆਂ ਕਰਨਾ ਜਾਰੀ ਰੱਖਿਆ ਹੈ। ਉਨ੍ਹਾਂ ਬਾਰ, ਬੈਂਚ ਅਤੇ ਅਧਿਕਾਰੀਆਂ ਦੀ ਤਾਰੀਫ ਕਰਦਿਆਂ ਕਿਹਾ ਕਿ ਉਹ ਸਾਰਿਆਂ ਲਈ ਇਨਸਾਫ ਦਿਵਾਉਣ ਦੇ ਫਰਜ਼ ਨੂੰ ਪੂਰਾ ਕਰਨ ਦੇ ਰਾਹ ਵਿੱਚ ਕੋਰੋਨਾਵਾਇਰਸ ਨੂੰ ਆਉਣ ਨਾ ਦੇਣ। ਉਨ੍ਹਾਂ ਕਿਹਾ ਕਿ ਕੋਵਿਡ-19 ਦੁਆਰਾ ਪ੍ਰੇਰਿਤ ਪਾਬੰਦੀ ਉਸ ਕਾਰਜ ਨੂੰ ਪੂਰਾ ਕਰਨ ਲਈ ਵਧੇਰੇ ਸਿਰਜਣਾਤਮਕ ਤਰੀਕਿਆਂ ਨੂੰ ਲੱਭਣ ਅਤੇ ਨਿਆਂ ਤੱਕ ਪਹੁੰਚ ਵਧਾਉਣ ਵਿੱਚ ਸਾਡੀ ਮਦਦ ਕਰ ਸਕਦੀ ਹੈ।
ਰਾਸ਼ਟਰਪਤੀ ਨੇ ਕਿਹਾ ਕਿ ਸੁਪਰੀਮ ਕੋਰਟ ਨੇ ਆਪਣੇ ਉੱਤਮ ਮਿਆਰਾਂ ਅਤੇ ਉੱਚੇ ਆਦਰਸ਼ਾਂ ਲਈ ਨਾਮਣਾ ਖੱਟਿਆ ਹੈ। ਉਨ੍ਹਾਂ ਕਿਹਾ ਕਿ ਸੁਪਰੀਮ ਕੋਰਟ ਦੁਆਰਾ ਦਿੱਤੇ ਗਏ ਮਹੱਤਵਪੂਰਨ ਫੈਸਲਿਆਂ ਨੇ ਸਾਡੇ ਦੇਸ਼ ਦੇ ਕਾਨੂੰਨੀ ਅਤੇ ਸੰਵਿਧਾਨਕ ਢਾਂਚੇ ਨੂੰ ਮਜ਼ਬੂਤ ਕੀਤਾ ਹੈ ਅਤੇ ਇਹ ਬੈਂਚ ਅਤੇ ਬਾਰ ਉਨ੍ਹਾਂ ਦੀ ਬੌਧਿਕ ਡੂੰਘਾਈ ਅਤੇ ਕਾਨੂੰਨੀ ਵਿਦਵਤਾ ਲਈ ਜਾਣੇ ਜਾਂਦੇ ਹਨ। ਉਨ੍ਹਾਂ ਪੂਰਾ ਵਿਸ਼ਵਾਸ ਜਤਾਇਆ ਕਿ ਇਹ ਅਦਾਲਤ ਹਮੇਸ਼ਾਂ ਨਿਆਂ ਦੀ ਪ੍ਰਤੱਖ ਕਾਇਮ ਰਹੇਗੀ।
ਇਸ ਤੱਥ ਵੱਲ ਇਸ਼ਾਰਾ ਕਰਦੇ ਹੋਏ ਕਿ ਸਾਡਾ ਸੰਵਿਧਾਨ ਆਪਣੀ ਕਿਸਮ ਦਾ ਸਭ ਤੋਂ ਲੰਬਾ ਦਸਤਾਵੇਜ਼ ਹੈ, ਰਾਸ਼ਟਰਪਤੀ ਨੇ ਕਿਹਾ ਕਿ ਜੇ ਇਸ ਦੇ ਪ੍ਰਬੰਧਾਂ ਨੂੰ ਚੰਗੀ ਤਰ੍ਹਾਂ ਵਿਚਾਰਿਆ ਜਾਵੇ ਇਸ ਦਾ ਬਹੁਤੇ ਹਿੱਸੇ ਵਿੱਚ ਕੋਈ ਵਿਵਾਦ ਨਹੀਂ ਹੈ। ਸੰਵਿਧਾਨ ਦੀ ਸ਼ਲਾਘਾ ਕਰਦਿਆਂ, ਉਨ੍ਹਾਂ ਨੇ ਕਿਹਾ ਕਿ ਸਾਡੇ ਸਮੇਂ ਦੇ ਮਹਾਕਾਵਿ ਦੀ ਭਾਵਨਾ ਨੂੰ ਪ੍ਰਸਤਾਵਨਾ ਵਿੱਚ ਬੜੇ ਉਤਸ਼ਾਹ ਨਾਲ ਲਿਆ ਗਿਆ ਹੈ। ਉਨ੍ਹਾਂ ਨੇ ਅੱਗੇ ਕਿਹਾ ਕਿ ਸਿਰਫ 85 ਸ਼ਬਦਾਂ ਵਿੱਚ, ਇਹ ਆਜ਼ਾਦੀ ਸੰਗਰਾਮ, ਸਾਡੇ ਬਾਨੀ ਪਿਤਾਵਾਂ ਦੀ ਨਜ਼ਰ, ਹਰ ਭਾਰਤੀ ਦੇ ਸੁਪਨਿਆਂ ਅਤੇ ਇੱਛਾਵਾਂ ਨੂੰ ਅੱਗੇ ਵਧਾਉਣ ਵਾਲੇ ਮੁੱਲਾਂ ਨੂੰ ਦਰਸਾਉਂਦਾ ਹੈ। ਉਨ੍ਹਾਂ ਕਿਹਾ ਕਿ ਸਾਡੇ ਸਾਹਮਣੇ ਕੰਮ, ਇਨ੍ਹਾਂ ਉੱਤਮ ਆਦਰਸ਼ਾਂ ਨੂੰ ਜੀਵਨ ਜਾਂਚ ਵਜੋਂ ਮਾਨਤਾ ਦੇਣਾ ਹੈ; ਭਾਵ , ਇਨ੍ਹਾਂ ਸ਼ਬਦਾਂ ਦਾ ਰੋਜ਼ਾਨਾ ਕੰਮਾਂ ਵਿੱਚ ਅਨੁਵਾਦ ਕਰਨਾ। ਉਨ੍ਹਾਂ ਪੁੱਛਿਆ ਕਿ ਨਿਆਂਪਾਲਿਕਾ ਲਈ ਇਸਦਾ ਕੀ ਅਰਥ ਹੈ। ਉਨ੍ਹਾਂ ਨੇ ਅੱਗੇ ਕਿਹਾ ਕਿ ਪ੍ਰਸਤਾਵਨਾ ਆਪਣੇ ਸਾਰੇ ਨਾਗਰਿਕਾਂ ਨੂੰ ਸਮਾਜਿਕ, ਆਰਥਿਕ ਅਤੇ ਰਾਜਨੀਤਿਕ ਨਿਆਂ ਲਈ ਸੁਰੱਖਿਅਤ ਕਰਨ ਦੇ ਸੰਕਲਪ ਦੀ ਗੱਲ ਕਰਦੀ ਹੈ। ਉਨ੍ਹਾਂ ਨੇ ਦੁਹਰਾਇਆ ਕਿ ਨਿਆਂ ਦੀ ਧਾਰਣਾ ਆਪਣੇ ਆਪ ਨਿਆਂ ਦੀ ਪਹੁੰਚ ਦਾ ਸੰਕੇਤ ਦਿੰਦੀ ਹੈ। ਦੂਜੇ ਸ਼ਬਦਾਂ ਵਿੱਚ, ਨਿਆਂ ਨੂੰ ਸਿਰਫ ਇਸ ਹੱਦ ਤੱਕ ਸੁਰੱਖਿਅਤ ਕੀਤਾ ਜਾ ਸਕਦਾ ਹੈ ਜਿੱਥੇ ਤੱਕ ਪਹੁੰਚ ਕੀਤੀ ਜਾ ਸਕੇ।
ਜਨਤਕ ਜੀਵਨ ਦੇ ਵਿਹਾਰ ਬਾਰੇ ਬੋਲਦਿਆਂ, ਰਾਸ਼ਟਰਪਤੀ ਨੇ ਡਾ. ਰਾਜੇਂਦਰ ਪ੍ਰਸਾਦ ਦੀਆਂ ਟਿੱਪਣੀਆਂ ਦਾ ਹਵਾਲਾ ਦਿੱਤਾ ਜਦੋਂ ਉਨ੍ਹਾਂ ਦਾ ਨਾਮ ਭਾਰਤ ਦੇ ਪਹਿਲੇ ਰਾਸ਼ਟਰਪਤੀ ਵਜੋਂ ਐਲਾਨਿਆ ਗਿਆ ਸੀ ਅਤੇ ਕਿਹਾ, “ਮੈਂ ਹਮੇਸ਼ਾਂ ਮੰਨਦਾ ਰਿਹਾ ਹਾਂ ਕਿ ਵਧਾਈ ਦਾ ਸਮਾਂ ਉਦੋਂ ਨਹੀਂ ਹੁੰਦਾ ਜਦੋਂ ਕੋਈ ਆਦਮੀ ਕਿਸੇ ਦਫ਼ਤਰ ਵਿੱਚ ਨਿਯੁਕਤ ਹੁੰਦਾ ਹੈ ਜਾਂ ਜਦੋਂ ਉਹ ਸੇਵਾਮੁਕਤ ਹੁੰਦਾ ਹੈ ਅਤੇ ਮੈਂ ਚਾਹਾਂਗਾ, ਉਹ ਪਲ ਆਉਣ ਤੱਕ ਇੰਤਜ਼ਾਰ ਕਰੋ ਜਦੋਂ ਮੈਨੂੰ ਉਹ ਦਫ਼ਤਰ ਸੌਂਪਣਾ ਪਏਗਾ ਜਿਸ ਨੂੰ ਤੁਸੀਂ ਮੈਨੂੰ ਦਿੱਤਾ ਹੈ, ਇਹ ਵੇਖਣ ਲਈ ਕਿ ਕੀ ਮੈਂ ਉਸ ਵਿਸ਼ਵਾਸ ਅਤੇ ਸਦਭਾਵਨਾ ਦਾ ਹੱਕਦਾਰ ਹਾਂ ਜੋ ਮੇਰੇ 'ਤੇ ਸਾਰੇ ਪਾਸਿਓਂ ਅਤੇ ਸਾਰੇ ਦੋਸਤਾਂ ਦੁਆਰਾ ਦਿਖਾਈ ਗਈ ਹੈ। ਰਾਸ਼ਟਰਪਤੀ ਨੇ ਕਿਹਾ ਕਿ ਉੱਚ ਸੰਵਿਧਾਨਕ ਅਹੁਦਿਆਂ ਵਾਲੇ ਲੋਕਾਂ ਦੀ ਇਹ ਇੱਛਾ ਹੋਣੀ ਚਾਹੀਦੀ ਹੈ ਅਤੇ ਹਮੇਸ਼ਾਂ ਪੱਖਪਾਤ ਅਤੇ ਇਸ ਤੋਂ ਉੱਪਰ ਉੱਠਦਿਆਂ ਇੱਕ ਮਿਸਾਲ ਕਾਇਮ ਕਰਨ ਦੀ ਕੋਸ਼ਿਸ਼ ਕਰਨੀ ਚਾਹੀਦੀ ਹੈ। ਰਾਜਨ ਬਾਬੂ ਦੇ ਇਹ ਵਿਚਾਰ ਸਾਡੇ ਸਾਰਿਆਂ 'ਤੇ ਲਾਗੂ ਹੁੰਦੇ ਹਨ। ਰਾਸ਼ਟਰਪਤੀ ਨੇ ਕਿਹਾ ਕਿ ਉਹ ਆਪਣੇ ਆਪ ਨੂੰ ਇਹ ਜਾਣਨ ਦੀ ਤਾਕੀਦ ਕਰਦੇ ਹਨ ਕਿ ਕਿਵੇਂ ਅਸੀਂ ਸੰਵਿਧਾਨ ਵਿੱਚ ਆਮ ਤੌਰ 'ਤੇ ਅਤੇ ਵਿਸ਼ੇਸ਼ ਤੌਰ 'ਤੇ ਪ੍ਰਸਤਾਵਿਤ ਰੂਪ ਵਿੱਚ ਨਿਰਧਾਰਿਤ ਕੀਤੇ ਗਏ ਸੰਸਥਾਪਕ ਪਿਤਾਵਾਂ ਦੇ ਆਦਰਸ਼ਾਂ ਦੇ ਅਨੁਸਾਰ ਜੀ ਸਕਦੇ ਹਾਂ।
ਸਿਹਤ ਤੇ ਪਰਿਵਾਰ ਭਲਾਈ ਮੰਤਰਾਲਾ
ਕੋਵਿਡ -19 ਦੀ ਚਪੇਟ ਵਿੱਚ ਆਉਣ ਵਾਲੇ ਬੱਚਿਆਂ ਲਈ ਦੇਖਭਾਲ ਅਤੇ ਬੁਨਿਆਦੀ ਢਾਂਚੇ ਵਿੱਚ ਕੋਈ ਕਮੀ ਨਹੀਂ ਰਹੇਗੀ: ਮੈਂਬਰ, ਨੀਤੀ ਆਯੋਗ
2% - 3% ਸੰਕਰਮਿਤ ਬੱਚਿਆਂ ਨੂੰ ਹਸਪਤਾਲ ਦਾਖਲ ਕਰਨ ਦੀ ਲੋੜ ਪੈ ਸਕਦੀ ਹੈ: ਡਾ: ਵੀ ਕੇ ਪੌਲ
ਬੱਚਿਆਂ ਵਿੱਚ ਕੋਵਿਡ ਨਾਲ ਨਜਿੱਠਣ ਲਈ ਦਿਸ਼ਾ-ਨਿਰਦੇਸ਼ ਜਲਦੀ ਜਾਰੀ ਕੀਤੇ ਜਾਣਗੇ
ਬੱਚਿਆਂ ਵਿੱਚ ਕੋਵਿਡ -19 ਲਾਗ ਦੀ ਸਮੀਖਿਆ ਕਰਨ ਅਤੇ ਰਾਸ਼ਟਰ ਦੀ ਤਿਆਰੀ ਨੂੰ ਮਜ਼ਬੂਤ ਕਰਨ ਲਈ ਨਵੀਨ ਢੰਗ ਨਾਲ ਮਹਾਮਾਰੀ ਦੀ ਰੋਕਥਾਮ ਲਈ ਇੱਕ ਰਾਸ਼ਟਰੀ ਮਾਹਰ ਸਮੂਹ ਬਣਾਇਆ ਗਿਆ ਹੈ। ਇਸ ਸਮੂਹ ਨੇ ਉਨ੍ਹਾਂ ਸੰਕੇਤਾਂ ਦੀ ਜਾਂਚ ਕੀਤੀ ਜੋ 4 - 5 ਮਹੀਨੇ ਪਹਿਲਾਂ ਉਪਲਬਧ ਨਹੀਂ ਸਨ। ਇਸਨੇ ਉਪਲਬਧ ਅੰਕੜਿਆਂ, ਕਲੀਨਿਕਲ ਪ੍ਰੋਫਾਈਲ, ਦੇਸ਼ ਦੇ ਤਜ਼ਰਬੇ, ਬਿਮਾਰੀ ਦੀ ਗਤੀ, ਵਿਸ਼ਾਣੂ ਅਤੇ ਮਹਾਮਾਰੀ ਬਾਰੇ ਵੀ ਵਿਚਾਰ ਕੀਤਾ ਹੈ ਅਤੇ ਇਹ ਦਿਸ਼ਾ ਨਿਰਦੇਸ਼ ਜਾਰੀ ਕੀਤੇ ਹਨ, ਜੋ ਜਲਦੀ ਹੀ ਜਨਤਕ ਤੌਰ 'ਤੇ ਜਾਰੀ ਕੀਤੇ ਜਾਣਗੇ। ਇਹ ਜਾਣਕਾਰੀ ਡਾ: ਵੀ ਕੇ ਪੌਲ, ਮੈਂਬਰ , ਨੀਤੀ ਆਯੋਗ, ਨੇ ਅੱਜ ਪੀਆਈਬੀ ਦਿੱਲੀ ਦੇ ਨੈਸ਼ਨਲ ਮੀਡੀਆ ਸੈਂਟਰ ਵਿਖੇ ਆਯੋਜਿਤ ਕੀਤੀ ਗਈ ਕੋਵਿਡ -19 ਬਾਰੇ ਕੇਂਦਰੀ ਸਿਹਤ ਮੰਤਰਾਲੇ ਦੀ ਮੀਡੀਆ ਬ੍ਰੀਫਿੰਗ ਦੌਰਾਨ ਦਿੱਤੀ। ਉਨ੍ਹਾਂ ਕਿਹਾ, “ਜਦਕਿ ਅਸੀਂ ਇਸ ਖੇਤਰ ਵਿੱਚ ਵਿਗਿਆਨਕ ਘਟਨਾਵਾਂ ਦੀ ਯੋਜਨਾਬੱਧ ਢੰਗ ਨਾਲ ਸਮੀਖਿਆ ਕਰ ਰਹੇ ਹਾਂ, ਹਾਲਾਤ ਦਾ ਨਵੀਨਤਮ ਨਜ਼ਰੀਆ ਲੈਣ ਲਈ ਸਮੂਹ ਬਣਾਇਆ ਗਿਆ ਹੈ।”
ਇਹ ਦੱਸਦਿਆਂ ਕਿ ਪੀਡੀਐਟ੍ਰਿਕ ਕੋਵਿਡ -19 ਸਾਡਾ ਧਿਆਨ ਖਿੱਚ ਰਹੀ ਹੈ, ਉਨ੍ਹਾਂ ਦੱਸਿਆ ਕਿ ਜੋ ਬੱਚਿਆਂ ਨੂੰ ਲਾਗ ਲੱਗ ਸਕਦੀ ਹੈ, ਉਨ੍ਹਾਂ ਦੀ ਦੇਖਭਾਲ ਅਤੇ ਬੁਨਿਆਦੀ ਢਾਂਚੇ ਵਿੱਚ ਕੋਈ ਕਮੀ ਨਹੀਂ ਆਵੇਗੀ। “ਬੱਚਿਆਂ ਵਿੱਚ ਕੋਵਿਡ -19 ਅਕਸਰ ਗ਼ੈਰ ਲੱਛਣੀ ਹੁੰਦੀ ਹੈ ਅਤੇ ਸ਼ਾਇਦ ਹੀ ਹਸਪਤਾਲ ਵਿੱਚ ਦਾਖਲ ਹੋਣ ਦੀ ਜ਼ਰੂਰਤ ਪੈਂਦੀ ਹੈ। ਹਾਲਾਂਕਿ, ਮਹਾਮਾਰੀ ਸੰਬੰਧੀ ਗਤੀਸ਼ੀਲਤਾ ਜਾਂ ਵਾਇਰਲ ਵਿਵਹਾਰ ਵਿੱਚ ਤਬਦੀਲੀਆਂ ਸਥਿਤੀ ਨੂੰ ਬਦਲ ਸਕਦੀਆਂ ਹਨ ਅਤੇ ਲਾਗ ਦੇ ਪ੍ਰਸਾਰ ਨੂੰ ਵਧਾ ਸਕਦੀਆਂ ਹਨ। ਬੱਚਿਆਂ ਦੀ ਦੇਖਭਾਲ ਦੇ ਬੁਨਿਆਦੀ ਢਾਂਚੇ 'ਤੇ ਅਜੇ ਤੱਕ ਕੋਈ ਵਾਜਬ ਬੋਝ ਨਹੀਂ ਪਾਇਆ ਗਿਆ ਹੈ। ਹਾਲਾਂਕਿ, ਇਹ ਸੰਭਾਵਨਾ ਹੈ ਕਿ 2% - 3% ਬੱਚਿਆਂ ਨੂੰ ਲਾਗ ਲੱਗ ਸਕਦੀ ਹੈ ਅਤੇ ਉਨ੍ਹਾਂ ਨੂੰ ਹਸਪਤਾਲ ਦਾਖਲ ਹੋਣ ਦੀ ਜ਼ਰੂਰਤ ਪੈ ਸਕਦੀ ਹੈ।"
ਪੀਡੀਐਟ੍ਰਿਕ ਕੋਵਿਡ -19 ਦੇ ਦੋ ਰੂਪ
ਡਾ. ਪੌਲ ਨੇ ਦੱਸਿਆ ਕਿ ਬੱਚਿਆਂ ਵਿੱਚ ਕੋਵਿਡ -19 ਦੋ ਰੂਪ ਲੈ ਸਕਦੀ ਹੈ:
ਇੱਕ ਰੂਪ ਵਿੱਚ ਸੰਕਰਮਣ, ਖੰਘ, ਬੁਖਾਰ ਅਤੇ ਨਮੂਨੀਆ ਵਰਗੇ ਲੱਛਣ ਹੋ ਸਕਦੇ ਹਨ, ਕੁਝ ਮਾਮਲਿਆਂ ਵਿੱਚ ਹਸਪਤਾਲ ਵਿੱਚ ਦਾਖਲ ਕੀਤਾ ਜਾ ਸਕਦਾ ਹੈ।
ਦੂਸਰੇ ਕੇਸ ਵਿੱਚ, ਕੋਵਿਡ ਹੋਣ ਦੇ 2-6 ਹਫਤਿਆਂ ਬਾਅਦ, ਜੋ ਕਿ ਜਿਆਦਾਤਰ ਗ਼ੈਰ ਲੱਛਣੀ ਹੋ ਸਕਦਾ ਹੈ, ਬੱਚਿਆਂ ਦਾ ਇੱਕ ਛੋਟਾ ਜਿਹਾ ਹਿੱਸਾ ਬੁਖਾਰ, ਸਰੀਰ 'ਤੇ ਧੱਫੜ ਅਤੇ ਅੱਖਾਂ ਵਿੱਚ ਇਨਫੈਕਸ਼ਨ ਜਾਂ ਕੰਨਜਕਟਿਵਾਇਟਿਸ, ਸਾਹ ਦੀਆਂ ਪਰੇਸ਼ਾਨੀਆਂ, ਦਸਤ, ਉਲਟੀਆਂ ਅਤੇ ਇਸ ਤਰਾਂ ਦੇ ਹੋਰ ਲੱਛਣ ਦਿਖਾ ਸਕਦਾ ਹੈ। ਇਹ ਫੇਫੜਿਆਂ ਨੂੰ ਪ੍ਰਭਾਵਤ ਕਰਨ ਵਾਲੇ ਨਮੂਨੀਆ ਵਾਂਗ ਸੀਮਤ ਨਹੀਂ ਰਹਿ ਸਕਦਾ। ਇਹ ਸਰੀਰ ਦੇ ਵੱਖ ਵੱਖ ਹਿੱਸਿਆਂ ਵੀ ਫੈਲਦਾ ਹੈ। ਇਸ ਨੂੰ ਮਲਟੀ-ਸਿਸਟਮ ਇਨਫਲੇਮੈਟਰੀ ਸਿੰਡਰੋਮ ਕਿਹਾ ਜਾਂਦਾ ਹੈ। ਇਹ ਕੋਵਿਡ ਤੋਂ ਬਾਅਦ ਦੇ ਲੱਛਣ ਹਨ। ਇਸ ਸਮੇਂ, ਸਰੀਰ ਵਿੱਚ ਵਾਇਰਸ ਨਹੀਂ ਪਾਇਆ ਜਾਵੇਗਾ ਅਤੇ ਆਰਟੀ-ਪੀਸੀਆਰ ਟੈਸਟ ਵੀ ਨੈਗੇਟਿਵ ਆਵੇਗਾ, ਪਰ ਐਂਟੀਬਾਡੀ ਟੈਸਟ ਦਰਸਾਏਗਾ ਕਿ ਬੱਚਾ ਕੋਵਿਡ ਦੁਆਰਾ ਸੰਕਰਮਿਤ ਹੋਇਆ ਸੀ।
ਕੁਝ ਬੱਚਿਆਂ ਵਿੱਚ ਪਾਏ ਜਾਂਦੇ ਇਸ ਅਨੌਖੇ ਰੋਗ ਦੇ ਇਲਾਜ ਲਈ ਦਿਸ਼ਾ ਨਿਰਦੇਸ਼ ਤਿਆਰ ਕੀਤੇ ਜਾ ਰਹੇ ਹਨ, ਜੋ ਐਮਰਜੈਂਸੀ ਸਥਿਤੀ ਵਿੱਚ ਵਰਤੇ ਜਾ ਸਕਦੇ ਹਨ। ਡਾ. ਪੌਲ ਨੇ ਕਿਹਾ ਹਾਲਾਂਕਿ ਇਲਾਜ ਮੁਸ਼ਕਲ ਨਹੀਂ ਹੈ, ਪਰ ਸਮੇਂ ਸਿਰ ਹੋਣਾ ਚਾਹੀਦਾ ਹੈ।ਡੀਜੇਐਮ / ਐਸਸੀ / ਪੀਆਈਬੀ ਮੁੰਬਈ
(Visitor Counter : 229